Onan (אוֹנָן "kreñv", en hebreeg) a oa eil mab Juda, e Levr ar C'heneliezh. Diwar e anv eo savet ar ger onanegezh, kenster gant masturberezh pe emflourañ.\nBibl[kemmañ | kemmañ ar vammenn]\nJuda en deus tri mab: Er, Onan ha Chêla. Dimeziñ a ra Er d'ur vaouez anvet Tamar. mervel a ra Er, ha hervez al lezenn (Deuteronom 25,5), eo kemeret Tamar da bried gant Onan. Nemet nac'h a ra Onan reiñ bugale da d-Tamar, ha n'a ket betek penn an embarañ. Displijout a ra e emzalc'h da Zoue, ha mervel a ra Onan.\nKemeret eo bet istor Onan evel un dave d'an emflourañ, hogen n'eo ket ar soñj ar Yuzevien.\nOnanegezh[kemmañ | kemmañ ar vammenn]\nKavout a reer ar ger e Geriadur Ménard e 2012, da dreiñ ar ger onanisme, ur ger gallek deuet eus ar saozneg, hag a voe skrivet e 1712 el levr Onania; or, The Heinous Sin of Self-Pollution, and all its Frightful Consequences in Both Sexes, ha dizanv an oberour, petra bennak ma kreder hiriv e voe savet gant ar surjian saoz John Marten (~1692–1737).\nAdtapet diwar « https://br.wikipedia.org/w/index.php?title=Onan&oldid=1819606 »


Trevadenn - Wikipedia\n(Adkaset eus Trevadennel)\nImpalaeriezh Breizh-Veur e 1921.\nTrevadennoù alaman : re Impalaeriezh Alamagn e glas, re Stad Brandenburg e ruz, ha "Venezia vihan" (1529-1556) e melen.\nAr broioù zo bet dalc’het gant ar Spagnoled da vare pe vare, gant liv ruz, hag an douaroù e dalc’h Portugal gant liv glas.\nUn drevadenn zo un douar poblet dindan galloud politikel stad ur vro bell pe bellik, evit degas madoù e labour-douar pe e gondon d'ar stad pell.\nTrevadennerezh broioù zo a veze graet e framm un impalaeriezh, evel re Impalaeriezh Breizh-Veur, Impalaeriezh Alamagn, pe Impalaeriezh Bro-C'hall, ur vro ma ne oa ket impalaer ebet goude 1870.\n4 XXvet kantved\nKomz a reer eus trevadennoù hellazat ha roman en Henamzer. E latin e veze lavaret colōnia eus trevadennoù , ur ger a deu eus colōnus, hag a dalvez trevadenner ha labourer-douar. An anv a gaver en hini kêr Köln. Beograd ha York a oa ivez trevadennoù roman.\nAlexandria, trevadenn hellazat\nKartada, trevadenn fenikian\nKirene, trevadenn hellazat, savet gant tud eus Thera\nDurrës trevadenn hellazat\nMarseille trevadenn hellazat\nGoude dizoloet Amerika gant Kristof Kolomb e 1492 e krogas Spagn da sevel un impalaeriezh trevadennel, ha heuliet e voe he skouer gant Portugal, Bro-Saoz ha Bro-C'hall. Bro-C'hall avat a voe bountet e-maez Kanada gant ar Saozon, evel ma voe bountet Spagn e-maez Florida.\nPeurdrevadennet e voe Afrika gant broioù Europa, Gallaoued ha Saozon dreist-holl. Alamaned a deuas ivez goude savidigezh Impalaeriezh Alamagn, hag Italianed goude krouidigezh Rouantelezh Italia.\nAdtapet diwar « https://br.wikipedia.org/w/index.php?title=Trevadenn&oldid=1639304 »\nKemmoù diwezhañ degaset d'ar bajenn-mañ d'an 16 Ebr 2015, da 16:03.


Ur c'hoarier Airsoft\n1980 - Bremañ\nAirsoft, pe Softair a-wechoù, a vez graet eus ur sport lec'h ma vez daou skipailh oc'h enebiñ hag o klask risañ an enebourien dre implij adskeudennoù armoù anvet armoù airsoft hag a denn boleodoù plastik 6 pe 8 milimetr.\nDre ma ne vez ket merket an enebourien gant pentur evel er paintball, an airsoft a chom stag ouzh ur c'hod a enor o welet ur c'hoarier o vont maez eus ar c'hrogad adal ar mare ma vez tizhet gant ur bolod ha memes ma n'eus bet test ebet eus ar fed nemetañ.\n1 Istor an Airsoft\n1.1 Lam d'an armoù e Japan\n1.2 An adskeudennoù gentañ\n1.3 An adskeudennoù c'hoari gentañ\n2 Tachennoù c'hoari\n3 An Airsoft dre bro\n4.1 Embregerezhioù Airsoft\nIstor an Airsoft[kemmañ | kemmañ ar vammenn]\nNe gaver ket un deiziad resis eus ar c'hentañ tro ma oa bet graet gant ar sport airsoft.\nLam d'an armoù e Japan[kemmañ | kemmañ ar vammenn]\nGoude an Eil Brezel-bed e bro Japan e oa bet lakaet e plas meur a lezenn evit difenn ouzh ar vro d'en em armañ hag un-dro. Er bloavezh 1946 gant ar vonreizh nevez e oa bet savet ul lezenn evit difenn ouzh Japaniz perc'henniñ armoù betek an armoù doare dastumadenn.\nAn adskeudennoù gentañ[kemmañ | kemmañ ar vammenn]\nEr bloavezhioù 1960 e vez kavet an tu da dremen e-bioù al lezenn dre perc'henniñ adskeudennoù armoù savet gant plastik. An embregerezh Maruzen a vezo an hini gentañ da ginnig seurt armoù da werzhañ. Evelato an armoù n'hallent ket tennañ bollodoù gwirion.\nAn adskeudennoù c'hoari gentañ[kemmañ | kemmañ ar vammenn]\nEtre ar bloavezhioù 1970 betek ar re 1980 e vez graet eus ar mare-se hini ar "c'hlasik airsoft".\nE-kreiz ar bloavezhioù 1970 , en ur chom stag ouzh al lezenn japanat, o tifenn da grouiñ ha da perc'henniñ armoù-tan, ijinourien ar vro a grogas gant stummañ adskeudennoù o reiñ an tu da dennañ.\nTres ur Gearbox, un adskeudenn airsoft tredan\nTanio Kobayashi a voe unan eus ar re gentañ anezho. Gant an ijinourien-se e vez choazet da implij bollodoù 6 milimetrad skarzhet dre aer gourwasket evel-se e voe kavet an tu da dremen e-bioù d'al lezennoù.\nAr c'hentañ adskeudenn airsoft lakaet e gwerzh a oa bet ur fuzuilh FAMAS (Galleg: Fusil d'assaut de la Manufacture de Saint Étienne). A-feur ma voe produet an armoù-se ne voe ket mui nemetken an dastumerien a voe dedennet met ivez lod tud dedennet evit c'hoari ganto.\nKrogadoù o lakaat e-krog div skipailh oc'h enebiñ a voe krouet anvet Survival Games pe Wargame an armoù implijet a vez lesanvet airsoft guns ar pezh a ro hiziv-an-deiz anv ar sport an airsoft.\nTachennoù c'hoari[kemmañ | kemmañ ar vammenn]\nC'hoarierien airsoft eus roumania\nAn airsoft a vez c'hoariet pe war tachennoù en diavaez pe war tachennoù en diabarzh doare penntioù. Ar c'hoadeier hag ar savadurioù dilezet a vez al lec'hioù implijet ar muiañ. Evit chom hep degas kudennoù d'an dud nann c'hoarierien e vez klasket lec'hioù difuet evel ar c'hoadeier hag a c'hell bezañ pell eus an tiez hag an dud.\nEvit an tachennoù urban e vez klasket ober gant ar memes doare met diaesoc'h eo neuze ez eo muioc'h tachennoù urban savet a-ratozh hag a vezo kavet. Pa ne gaver ket tachenn ebet e vez tu da furmiñ tachennoù prevez pe tachennoù kêr.\nAr reolenn a zo da sevel harzoù sklaer tro-dro d'al lec'h c'hoari evit ma ne vefe ket direnket an dud nann c'hoarierien anezho. Lakaet e vez panelloù pe c'hoazh seizennoù hervez gorread an dachenn.\nUn dachenn troc'h surentez a vez ret kaout etre an dachenn c'hoari ha peurest ar bed dre ar riskloù evit an daoulagad a vez gant ar bollodoù plastik evit tud nann dafaret.\nAn tu a zo da rannañ an doare tachennoù c'hoari evel:\nEn diavaez war ar maez (koadeier, parkeier...)\nUrban (penntioù, uzinoù difuet...)\nCQB (Saozneg: Close Quarter Battle) lec'hioù c'hoari e savadurioù nemetken\nE pep tachenn e vezo kavet ul lec'h goudor lesanvet "Safe zone", ul lec'h evit ar c'hoarierien lakaet maez c'hoari dre un ten pe ur fazi hag ul lec'h evit an dud nann c'hoarierien hag a fellfe dezho dont war an dachenn memestra.\nUr soudard eus an USMC o kuitaat an tachenn gourdoniñ evit mont etrezek ul lec'h goudor e-pad ur gourdonadeg tagadenn urban e Camp Lejeune e 2011\nAn Airsoft dre bro[kemmañ | kemmañ ar vammenn]\nE Breizh e gaver skipailhoù airsoft e-leizh an darn anezho o kaout an anv Breizh e-barzh:\nBreizh Airsoft Tactical\nNe gaver ket anat un diforc'h gant ar skipailhoù all airsoft dre-ar-bed nemet ar fed da lakaat war-raok an orin breton war an unwiskoù dre implij simboloù Breizh evel an erminigoù pe ar Gwenn-ha-du.\nAn airsoft a zo bet degemeret evel ur sport dre anavezadur an Airsoft Alliantie Belgïe vzw (AAB) gant ar Bloso er bloavezh 2008 evel un « unvaniezh sport ofisiel d'an airsoft », gwelet eo a-benn neuze evel ur « sport deraouad » e Flandrez.\nImplijet e vez kalz an unwiskoù implijet gant al lu belgian er skipailhoù airsoft eus ar vro-se. An touellivadur a zo neuze an hini ABL (tallizherennoù: Armée Belge/Belgisch Leger)\nEmbregerezhioù Airsoft[kemmañ | kemmañ ar vammenn]\n↑ 19/09/2012 Lec'hienn ofisiel Kevredad an Airsoft Gall : Istor an Airsoft (fr).\n↑ Lec'hienn airsoft-entrepot.fr (fr).\nAdtapet diwar « https://br.wikipedia.org/w/index.php?title=Airsoft&oldid=1933121 »


Ben Johnson (atletour) - Wikipedia\nBen Johnson (atletour)\nBenjamin Johnson pe Ben Johnson a zo ur reder, evit ar 100 m dreist-holl, ganet e Falmouth (Jamaika) d'an 20 a viz Kerzu 1961. Kanadian eo bremañ.\nErruout a ra d'an oad a 15 vloaz e Kanada, e Scarborough en Ontario, gant e vamm hag e bemp breur. E dad o chom e Falmouth. Ober a ra anaoudegezh gant gourdoner skol-veur York, Charlie Francis, ur c'hampion eus ar 100 m.\nMont a ra da glub Scarborough Optimists hag e 1980 ec'h eas da skipailh Kanada. Gonnit a ra e vedalenn etrevroadel gentañ e c'hoarioù Commonwealth 1982 ma erruas eil eus ar 100m e 10s05 etre an daou skosad Allan Wells ha Cameron Sharp.\nStadegoùː[kemmañ | kemmañ ar vammenn]\nGounezet en deus ur vedalenn arem war ar 100 m ha war ur redadeg a-bep eil (4 × 100 m) e c'hoarioù olimpek an hañv 1984 e Los Angeles.\nGounezet en deus ivez Kampionnad ar bed e Paris e 1985 war 60 m nemetken.\nE 1988 e c'honne e 9,79s gourfenn ar C'hoarioù Olimpek e Seoul dirak e enebour gwashañ, Carl Lewis, met kavet e vez nebeut war-lec'h ez eo dopet Ben Johnson, ar pezh a ro dezañ an difenn d'ober sport e-pad daou vloaz hag ar pezh a roas fin d'e red micherel.\nAdtapet diwar « https://br.wikipedia.org/w/index.php?title=Ben_Johnson_(atletour)&oldid=1961048 »


Wikipedia:Kumuniezh/An ti-chopin/Dielloù/2006-A - Wikipedia\n1 Ur seurt bilañs hag hetoù evit ar Wikipedia brezhonek\n2 Roll ar yezhoù a zo re hir...\n3 Dilenn merourezed ha merourion\n3.1 Dilenn merourezed ha merourion\n3.2 Daoust-hag eo poent dilenn melestrerien?\n3.3 Dilenn merourezed ha merourion\n4 Kelc'hgeriadur pe holloueziadur\n5 Ur goulenn da c'houzout muioc'h\n6 Bruderezh evit ar Wiki brezhonek\n7 Krouiñ ur bajenn nevez\n8 Adenvel ar bajenn Ti-chopin\n9 Kas eus ar rummadoù pennañ da rummadoù resisoc'h\n10 "An holloueziadur frank” ?\n11 DB MA FENNAD DB SHELLEY\n12 Ober gant ar verb "gallout"\nUr seurt bilañs hag hetoù evit ar Wikipedia brezhonek[kemmañ ar vammenn]\nDaoust-hag eñ e vo ur gwir Wikipedia brezhoneg? Boulc'het hon eus gant sevel anezhañ, met chomet eo ur babig. Koulskoude ul lañs nevez a zo bet roet gant ur strollad tud, re nebeut pa n'eus ket ouzhpenn un dousennad o labourat ingal. Hiziv e weler 168 implijer enskrivet, met ezhomm hon eus eus 300 o labourat bemdez. Tizhet hon eus 3500 pajenn pe dost, met, marteze, un hanter a zo dereat e-keñver palioù ur c'helc'hgeriadur.\nEzhomm hon eus ma vo savet ur spered a diviz evit ober an dibaboù, rak m'eo posubl ober gant ur c'heriaoueg ledan, a-wechoù gant blaz ar gwenedeg, ret eo dibab rummadoù ha liammoù boutin d'an holl (hep disoñjal m'eo posubl implij an adkasoù evit mirout an daou stumm).\nNe vo ket aes kompezañ an traou, met evel m'eus skrivet meur a wech, ret eo ober gant ar gerioù implijet en deskadurezh. Mat e vije kaout alioù ar gelennerien hag an diskibien war ar gerioù a vez implijet er skolioù, skolajoù ha liseoù. Ne welan ket c'hoazh tud a zo bet diskibien en deskadurezh divyezhek, met spi em eus e teuio ur bochad dindan mizioù.\nUr resisadenn : ne m'eus ket lakaet ar peurunvan er wiki evel 'meus lennet war ur bajenn implijer : o welout an tabutoù diehan war an doareoù-skrivañ a veze renet e-pad ar fall-amzer em oa embannet e chomfec'h hep skridaozañ betek ma vije siouloc'h an traoù. Pa m'eus gwelet ar bajenn-degemer lodennet e daou (e miz C'hwevrer a gavan) em eus dalc'het da wellaat anezhi ha sevel un endro evit ar skridaozerien (Portal ar gumuniezh, pajennoù skoazell).\nRet e vo sevel portalioù p'eo ar moiaen a-feson evit aesaat implij ar Wiki. Implij a ran portal p'eo ar ger a gaver e meur a yezh hag e vije plijet ma vije respontet d'am arguzennoù.\nTrugarez d'an holl ha pa vijent o c'hinnigoù divoaz. Hetoù gwellañ evito hag o familh ha ma vo tizhet an 10 000 pajenn a-raok dibenn ar bloaz a zeu !\nRoll ar yezhoù a zo re hir...[kemmañ ar vammenn]\nDaoust hag eñ e vefe moaien d'e rummañ diouzh ar c'hevandir pe diouzh ar familh ?\nDilenn merourezed ha merourion[kemmañ ar vammenn]\nkalz eo aet war gresk an niver a bennadoù war a wiki e brezhoneg abaoe bloaz ha niverusoc'h-niverusañ eo deuet da vezañ ivez an dud o kenlabourat warnañ. me 'gav din eo arru ar poent da dilenn un nebeut merourezed ha merourion a-benn lakaat an traoù da vont war-raok ar gwellañ posubl hag ivez evit klask diskoulmañ kudennoù a bepseurt a sav muic'h-mui. n'eo ket diktatourion eo a fell din krouiñ, evel.just, met tud a bepseurt (dilennet e vezont gant an holl...). petra eo soñj an dud all? Neal 22 Gen 2006 da 19:38 (UTC)\nDaoust-hag eo poent dilenn melestrerien?[kemmañ ar vammenn]\nFulup en deus sachet ac'hanon da sellout ouzh an diviz war ar verourien/melestradurien a zo bet war bajenn ar c'hembraeg peogwir eo bet freuzet (pe skrivet en ur brezhoneg ijinet?).\nDa gentañ holl ec'h implijan ar ger melestrer/melestrerien peogwir eo izeloc'h eget merour/merourien (ar ger orin saoznek a zo sysop = oberier sistem). Mat e vije sevel ur votadeg war ar poent-mañ.\nKoulskoude eo pouezusoc'h respont d'ar goulenn war an ezhomm eus melestrerien a vije.\nAr pal pennañ a vije stourm ouzh ar re a sil ur brezhoneg diresis pe re c'hallek pe ijinet (an holl draoù asambles peurvuiañ) hag a nac'h dibaboù evit an termenoù skiantel a gaver e meur a levr pe gelaouenn.\nKoulskoude evel ma ouzer eo simpl awalc'h adsevel an doare kent reizh. Ma ya ar brizhskridaozer da adlakaat an doare difeson en-dro, ret eo d'ar skridaoazerien all harpañ evit ma chomo ar skrid en e sav.\nHa gwir eo e c'hell ar velestradurien stankañ an tremen d'un den a ra freuz er wiki, met goude ur c'hendiviz etre an holl hag ur c'hendiviz etrezo. Met daoust-hag eñ eo darev skridaozerien ar wiki brezhonek da zilenn melestrerien? N'eus ket bet kalz a freuz er wiki nemet gant un nebeut tud. Met n'eus ket trawalc'h a skridoazerien d'am meno. Hervez stadegoù Kerzu n'eus nemet 14 den oberiant-tre, 20 pe 25 d'ar muiañ bremañ (diwar 178 enskrivet). Ha dilennet e vije ur skipailh 6 pe 7 ezel evit kement a dud? Evel am eus skrivet dija, pa vo tostoc'h da 300 den enskrivet (ha 50 oberiant) e vo poent marteze.\nKudennoù a sav diwar saviad ar brezhoneg ha n'eo ket kelennet er skol-veur ha setu perak e weler tud oc'h ijinañ o geriaoueg diwar veur a batrom. Ret eo bezañ aketus war an doare da ziskouez pehini eo ar brezhoneg skiantel gouest da vastañ ezhommoù an deskerien hag int-i eo a zo dazont ar brezhoneg. Ma teufe da vezañ un diktatorelezh e vije dañjerus.\nEvit diskouez ha darev eo ar skridaozerien e vije mat sevel kendivizoù ha kemer divizoù war dibaboù yezh'zo :\nOber a ran gant portal, reoù all gant porched hag un all gant porrastell. Pa n'eus ket kendivizet ebet e weler daou ger war ar memes pajenn !\nMerour pe v/melestrer pe v/melestrour? Lavaret em eus ar perak evit ar ger disteroc'h\nBez 'ez eus ur bajenn kendivizoù reolata. It da ginnig ha savboentoù. Dre ar votadegoù e teuio ur wiki propr ha nompas eus divizoù bihan. --Ch. Rogel 22 Gen 2006 da 19:16 (UTC)\nGwir eo n'eus ket kalz a genlabourerien, n'eus ket a-walc'h, met ne c'heller ket gortoz da viken a-raok dilenn merourien. Ezhomm zo eus merourien da glask lakaat un tammig urzh ha da virout ouzh istrogelled da blantañ reuz.--Llydawr 29 Gen 2006 da 16:33 (UTC)\nKelc'hgeriadur pe holloueziadur[kemmañ ar vammenn]\nWar ar bajenn degemer e reer gant kelc'hgeriadur evit treiñ ar galleg encyclopédie. Daoust hag un dibab eo ? Perak ne reer ket gant ar ger all zo e brezhoneg : holloueziadur ? Perzhioù mat zo gant ar ger-se : kalz hesonoc'h eo eget kelc'hgeriadur gant e heuliad -lc'hg- diaes da zistagañ ; heñvel eo ouzh ar gerioù a gaver e kembraeg pe e kerneveg ; savet gwelloc'h eo e-keñver ster ar ger, diwar an elfennoù holl ha gouez-. Ar ger kelc'hgeriadur a lak an dud da gemmeskañ gant geriadur tra ma'z eo un encyclopédie' hag ur geriadur daou dra disheñvel. Ma welan e sav an darn vrasañ eus an dud a-du gant kelc'hgeriadur, ez in da-heul an dibab-se. Met war a seblant ez eo un dibab dre ziouer zo bet graet betek-henn, evit chom hep ober gant añsiklopedi. Ra roio pep hini e soñj !--Llydawr 29 Gen 2006 da 16:40 (UTC)\nADKASET EO BET AN HOLL DIVIZOÙ A DENN D'AR C'HRAF-MAÑ WAR Wikipedia:Kendivizoù reolata/Kelc'hgeriadur pe Holloueziadur. Digor eo ar votadeg adal bremañ betek ar Yaou 2 a viz Meurzh (19 eur). --Fulup 23 C'hwe 2006 da 19:23 (UTC)\nUr goulenn da c'houzout muioc'h[kemmañ ar vammenn]\nAbaoe pegoulz e vez "arouezennoù dibar" e traoñ ar pajennoù Kemmañ ? Nevez eo ? MP\nYa, nevez eo. Gallet em eus krouiñ anezho abaoe m'eo bet digoret din ar gwirioù merañ. Digoret em eus Kannadig ar verourien evit ma c'hallfe ar verourien reiñ keloù eus o labour. O klask lakaat muioc'h a ginnigoù emaomp c'hoazh (da skouer e vit gallout skrivañ war-eeun en arabeg) met kudennoù teknikel zo evit poent. --Fulup 18 C'hwe 2006 da 11:19 (UTC)\nBruderezh evit ar Wiki brezhonek[kemmañ ar vammenn]\nPedet on bet gant Termbret-Ofis ar brezhoneg evit an devezh-studi a vo dalc'het e Gwened d'an 11vet a viz Meurzh. Lakaet e vo ar gaoz war an teknologiezhoù nevez hag ar brezhoneg. E-pad eun eurvezh e ginnigin ar Wikipedia. Pouezañ a rin war un dra am oa skrivet war dalbenn ar Wiki brezhoneg (ha skrivet amañ) : ne vo ket mui a zeskadurezh eil derezh brezhonek ma ne vo ket savet ur c'helc'hgeriadur brezhonek war Internet. Dipitet e vo ar skolajidi hag al liseidi o welout n'int ket posubl sachañ traoù brezhonek diwar an orjal evel ma ra an dud kenoad. Ma ne zeu ket kantadoù a vrezhonegerien evit hon harpañ ne dalvezo ket hol labour deomp. --Ch. Rogel 19 C'hwe 2006 da 22:22 (UTC)\nKrouiñ ur bajenn nevez[kemmañ ar vammenn]\nPerak pa vez klasket ur bajenn na 'z eus ket diouti ne vez ket kinniget deomp sevel ar bajenn-se, evel ma vez graet er yezhoù all? Benoni 20 C'hwe 2006 da 11:37 (UTC)\nGraet eo bremañ ma c'habiten ! --Fulup 20 C'hwe 2006 da 20:57 (UTC)\nTrugarez dit, met penaos?\nPa glaskan ur bajenn na 'z eus ket diouti c'hoazh e brezhoneg e resevan ar respont a-is:\n"N'eus pajenn ebet dezhi an titl-mañ, esaeit gant ar c'hlask klok. Sorry, there were no exact matches to your query."\nMet pas glaskan e saosneg (pe e galleg, h.a.) e resevan:\n"No page with that title exists.\nYou can create this article or request it. "\nHa trawalc'h eo klikañ war ar "create" e saosneg evit krouiñ ar bajenn nevez. Padal e brezhoneg, evit ar mare, pa 'm eus bet c'hoant krouiñ pajennoù nevez e oa ret din klikañ war ul liamm e ruz (hag a-wechoù krouiñ liammoù e ruz a-ratoz).\nDigarez ac'hanon evit ar goulennoù tort a savan ;-) Benoni 20 C'hwe 2006 da 22:09 (UTC)\nEvit krouiñ ur bajenn nevez pa n'eus ket e bennger neblec'h, ret eo dibab n'eus forzh bajenn, pouezañ war an ivinig kemmañ, skrivañ ha lakaat ar pennger nevez etre sonennoù, pouezañ war rakweled, krouiñ ar bajenn, enrollañ anezhi hep enrollañ ar bajenn kemeret evit skeiñ ar pennger. En derou, ne gomprenen ket penaos krouiñ "de chic" kennebeut ha setu ar doare ober. --Ch. Rogel 24 C'hwe 2006 da 15:58 (UTC)\nAdenvel ar bajenn Ti-chopin[kemmañ ar vammenn]\nLennet'm eus kinnigoù graet gant Fulup evit reiñ un anv all d'an Ti-chopin (war bajenn Bianchi-Bihan). Un dra vat e vefe.\nDegaset en deus poull-kannañ, Kêrflap, met bez ez eus tavarn hag ostaliri da ginnig ivez. --Ch. Rogel 27 C'hwe 2006 da 22:56 (UTC)\nE gwirionez eo deuet gant Bianchi-Bihan en deus lakaet ur c'hemenndin war ma fajenn gaozeal Kaozeadenn_Implijer:Fulup. Kit da welet ma'z oc'h dedennet --Fulup 27 C'hwe 2006 da 23:02 (UTC)\nKeit ma ne vo netra da evañ amañ ne welan ket perak e vije graet gant tavarn pe ostaleri. Met kerkent ha karget ar c'hav kasit kemenn din: gwelet e vin buan o tostaat.\nDa c'hortoz an devezh meur-se e kinnigan: 1° dastum anvioù betek ar yaou 30: en arc'h emañ: poull-kannañ, tavarn, ostaleri, Kêrflap,... 2° Votiñ a-benn ar Meurzh 4, marteze dre urzhiañ ar c'hinnigoù (mar dibaber tri anv e vo roet 3 foent d'an dibab lakaet da gentañ, daou d'an eil, tri d'an trede). An doare-se da ober a ginnigan evit ma ne vije ket graet div droiad votiñ. En ostaliri ne vefen ket nec'het: meur a droiad a yafe ganin. Bianchi-Bihan 23 Meu 2006 da 08:42 (UTC)\nKinnigoù all: "leurgêr" (forom, kea!), Kêrflap, Kêrlatennoù, Plougomzoù, Toull-Kaozioù, Lan-Pil-Begoù, ha Doue 'oar petra c'hoazh.~~\nKas eus ar rummadoù pennañ da rummadoù resisoc'h[kemmañ ar vammenn]\nWar bajenn Fulup e lennan un c'hendiviz war petra e dlee bezañ dindan penngerioù ar bajenn Degemer. Me 'm oa graet ur striv bras evit lakaat isrummadoù a-dreñv dezho evel ma vez graet war ar wiki saoznek. D'am soñj, ret eo lakaat ur pennad en derou ha goude pa z' eus bet savet isrummadoù lakaat anezho war-wel. Aesoc'h evit an dud mont diouzhtu d'ar sujed a blij dezho dre ar rummadoù. Ha mat eo lakaat ur portal ma 'z eus unan, met ret eo mirout an darn vuiañ eus ar rummadoù evel titloù pennañ hag ober un adkas da wrizienn ar rummadoù, ar memes hini eget hini ar portal peurvuiañ. --Ch. Rogel 1 Mar 2006 da 20:04 (UTC)\nWar bajenn ar skrivagner e kavan iskis - lenn "skrivagnerien gall" hep kemmadur -gwelout n'eus anv ebet e rummat ar skrivagnerien vrezhonek, pa'm eus savet meur a bennadBianchi-Bihan 15 Meu 2006 da 14:47 (UTC)\nWar bajenn ar skrivagner e kavan iskis:\n- lenn "skrivagnerien gall" hep kemmadur\n-gwelout n'eus anv ebet e rummad ar skrivagnerien vrezhonek, pa'm eus savet meur a bennad, ha graet, a gredan, pezh a oa d'ober. Bianchi-Bihan 15 Meu 2006 da 14:47 (UTC)\n"An holloueziadur frank” ?[kemmañ ar vammenn]\nKavout a ran souezhus (ha divalav a-walc'h) an droienn nevez Diwar Wikpedia, an holloueziadur frank a gaver bremañ ouzh krec'h pep pajenn. Kalz gwell oa An holloueziadur digor evel ma vez kavet war al logo. frank a wirioù a gomprener, pe neuze digor ha digoust. Rognogno 21 Meu 2006 da 08:50 (UTC)\nGwir a-walc'h. Gwelloc'h eo ober gant an hevelep troienn hag an hini zo dindan al logo. N'em boa ket taolet evezh. Cheñch a ran. --Fulup 21 Meu 2006 da 20:41 (UTC)\nBez e c'haller ober gant digor-frank.Bianchi-Bihan 22 Meu 2006 da 07:27 (UTC)\nDB MA FENNAD DB SHELLEY[kemmañ ar vammenn]\nNe blij ket din e vije lakaet fazioù er pennadoù aozet ganin. Goulenn a ran ma vo distroet d'ar furm kentoc'h. "Mont da studiañ e Eton" n'eo ket brezhoneg mat din-me. Gortoz a rin eta a-raok echuiñ ar pennad. Trugarez. Bianchi-Bihan 21 Meu 2006 da 14:55 (UTC)\nD'an holl eo ar pennadoù. Addispleget ar reolenn war pajenn bersonel Bianchi. Ma vez graet fazioù eo ret implijout ar bajenn gaozeal evit klask kompezañ an traoù --Fulup 21 Meu 2006 da 20:39 (UTC)\nSklaer eo neuze. Displijus, met sklaer. C'hoarvezet eo bet ganin ivez er wikipedia galleg, ha ne oa ket plijusoc'h, ha dilezet em boa an dachenn.\nMet da-neuze e vefe gwelloc'h chom hep diverkañ an evezhiadennoù graet er pajennoù "kaozeal" pa ne blijont ket da hini pe hini. Bianchi-Bihan 22 Meu 2006 da 07:25 (UTC)\nHervez ar reolennoù, n'eus ket gwir da ziverkañ an evezhiadennoù skrivet gant ub en ur bajenn gaozeal. Mard eo bet bet graet gant unan bennak ez a a-enep ar reolennoù. Ma vez c'hoant diverkañ tra pe dra eo ret implijout ar bajenn Wikipedia:Pajennoù da nullañ. Reiñ a ra an dud o soñj ha diverket e vez ar pennad da c'houde dre genasant. --Fulup 22 Meu 2006 da 10:22 (UTC)\nOber gant ar verb "gallout"[kemmañ ar vammenn]\nDegemeret e vez an izili nevez gant ar frazenn: "Tu zo dit en em ginnig" Din-me vije ret lavarout "tu zo dit D'en em ginnig", da vihanañ. Un droienn vodern eo marteze, met n'eo ket blaz ar brezhoneg zo warni. Karout a rafen adlakaat ar verb "gallout" en implij e brezhoneg, ha hunvreal a ran en deiz ma c'hallo pep hini embann amañ: " Gant ar peurunvan hag ar verb gallout e ra ar c'henskriver-mañ". Bianchi-Bihan 22 Meu 2006 da 07:45 (UTC)\nMat eo --Fulup 22 Meu 2006 da 10:24 (UTC)\nGerioù[kemmañ ar vammenn]\nGant peseurt gerioù e vez graet ganeoc'h amañ da lavarout "négationnisme, révisionnisme"?Bianchi-Bihan 22 Meu 2006 da 07:45 (UTC)\nen ur c'hoût n'eo ket ar memes tra o-daou dre ret... --Neal 23 Meu 2006 da 08:51 (UTC)\nGant gouzout eo daou dra disheñvel hag ez eus ezhomm daou c'her. Ober rin gant nagennouriezh evit an hini kentañ. Bianchi-Bihan 23 Meu 2006 da 18:34 (UTC)\nGallout a rafemp gwelout "Page history" troet gant "istor ar bajenn"? |Bianchi-Bihan 22 Meu 2006 da 10:24 (UTC) graet --Fulup 26 Meu 2006 da 16:04 (UTC) -->\nDreist! Petra lakaat e-lec'h "discuss this page"? Mar plij, ra ne vo ket troet ger ha ger! Kinnig a ran: -Kenetrezomp -Lavaromp hon tamm. -Pep hini a lavar e damm (re hir moarvat) -Barn ... kinnigoù all?\nHa "move this page"? N'eo ket "lakaat un anv all"? Bianchi-Bihan 30 Meu 2006 da 17:12 (UTC)\nAdtapet diwar « https://br.wikipedia.org/w/index.php?title=Wikipedia:Kumuniezh/An_ti-chopin/Dielloù/2006-A&oldid=104228 »\nKemmoù diwezhañ degaset d'ar bajenn-mañ d'an 2 Gen 2007, da 15:28.


Le Télégramme - Spered ar vro - Dora Vargas. « Prest eo liseidi Diwan evit ar Bak ! »\nDora Vargas. « Prest eo liseidi Diwan evit ar Bak ! »\nDora Vargas eo renerez lise Diwan Karaez abaoe miz Gwengolo 2018. (Foto Anna Quéré)\nEvel holl liseidi ar vro e krogo ar Bak evit liseidi Diwan a-benn Dilun. Dora Vargas, renerez al lise, zo seder. O prientiñ an distro-skol da zont emañ dija.\nKregiñ a raio an arnodenn gentañ a-benn dilun. Peseurt spered zo gant al liseidi ?\nDora Vargas : 350 lisead zo e Karaez er bloaz-mañ. 105 zo ‘vont da dremen ar Bak. Un aergelc’h vat a zo, ne gavan ket anezho ankeniet. Ouzhpenn bezañ renerez, on ivez kelennerez war ar spagnoleg : gwelet em eus anezho o cheñch abaoe an eilvet klas. Kresket o deus en o fenn gant raktresoù sirius. An holl zo bet digemeret gant Parcoursup. Pemp bennak zo bet tapet gant ar « bug », bet zo tud el listenn-gortoz, met war an hent mat emaint. Laouen omp, an holl o deus kavet o flas evit an dazont.\nPenaos e vez prientet arnodennoù ar Bak el lise Diwan ?\nPrantadoù-labour a vez aozet gant ar gelennerien evit adwelet pep tra. Ouzhpenn-se ez eus ur gwir kenskoazell etre al liseidi. An holl, pe dost, a chom da gousket el lise a-hed ar sizhun : kustumet int da labourat asambles. En em sikour a reont kalz an eil egile. Disoc’hoù brav hon eus rak e sikouromp al liseidi da vont war-raok. Heuliet int a-dost.\nTrubuilhoù zo bet warlene diwar-benn ar Bak e brezhoneg. ‘Peseurt mod e vo kont ar bloaz-mañ ?\nRet e vo dezho prederiañ mat a-raok, me ‘soñj, diwar-benn ar riskloù a vo kemeret ganto. Met tud yaouank frammet-mat int, soñjoù sklaer zo ganto. Evel renerez al lise, ne c’hellan ket lavar pelloc’h evit se. Se zo un choaz a-berzh al liseidi. Deuet eo ar Rektor nevez el lise d’an 23 a viz Mae : un eskemm zo bet etrezo diwar-benn an dra-se.\nDeuet e oa ar Rektor da sioulaat an traoù, abaoe komzoù ministr an Deskadurezh ?\nSioulaat, nann. Sklaeraat an traoù kentoc’h. Feuket e oamp bet gant ar ger « unyezhek » implijet gant Jean-Michel Blanquer, rak amañ e Diwan emañ ar brezhoneg e-touez ar yezhoù all. Al liseidi zo muioc’h evit unyezhek pe divyezhek ! Ni zo boaz gant ar yezhoù, dre vras. Me, hag a zo ganet e bro Kolombia, zo ur skouer deus penaos e c’hell ur yezh sikour da gavout e blas er gevredigezh. Me am eus kavet ma flas amañ er vro, dre ar brezhoneg ! Amañ e Diwan ne lakomp ket ur yezh a-eneb unan all. Implijet e vez ivez ar soubidigezh evit deskiñ saozneg pe spagnoleg ! Ar soubidigezh a sinifi bevañ er yezh, gant ar yezh.\nProgramoù nevez zo evit an distro-skol. Penaos e vez prientet reform al lise e Diwan ?\nAr pezh zo sur eo ne c’hellimp ket digeriñ el lise an holl arbennikadurioù. Ne vo ket posupl choaz « Skiantoù an ijinour » da skouer. Ar pezh a zisplij deomp ar muiañ eo e ranker choaz ur yezh hepken. Ne vo ket moaien lakaat yezh estren ha yezh ar vro evel arbennikadur. Ret eo kaout unan nemetken. Hiziv, gant Europa, gant Erasmus, ne gomprenomp ket perak e vez ken strizh ar programmoù evit ar yezhoù.\nRaktresoù : projetsSoubidigezh : immersionUnyezhek : unilingueSkiantoù an ijinour : Sciences de l’ingénieurArbennikadur : spécialisation.\nÀ quelques jours de l’épreuve de philo, qui marque le début officiel des épreuves du baccalauréat, entretien avec Dora Vargas, directrice du lycée Diwan de Carhaix. L’heure est au bachotage, sans grande anxiété, pour les 105 futurs bacheliers. Certains prendront peut-être l’initiative de rédiger leurs copies en breton, comme l’ont fait d’autres l’an dernier dans le cadre de l’action « Bak e brezhoneg ». Pour Dora Vargas, il s’agit aussi de préparer dès maintenant la entrée, avec la fameuse réforme du lycée. Un grand chantier en perspective.


Corrientes (kêr) - Wikipedia\nCorrientes eo kêr-benn Proviñs Corrientes, e biz Arc'hantina war lez ar Paraná, 50 km izeloc'h eget kember ar stêr Paraná hag ar stêr Paraguay, hag ur 1150 km bennak eus an aber er Río de la Plata. Gant ar c'hêrioù tro-dro ez a d'ober ar Gran Corrientes.\nKrouet e voe e 1588 gant Juan de Vera y Aragón. Gant ar pont General Manuel Belgrano dreist ar río Paraná, eo stag ouzh kêrioù Barranqueras ha Resistencia en proviñs Chaco, treuzet bemdez gant miliadoù a dud.\nAdtapet diwar « https://br.wikipedia.org/w/index.php?title=Corrientes_(kêr)&oldid=1981618 »\nKemmoù diwezhañ degaset d'ar bajenn-mañ d'an 19 Meu 2022, da 13:54.


Loeiz Herrieu : diforc'h etre ar stummoù - Wikipedia\nLoeiz Herrieu : diforc'h etre ar stummoù\nLoeiz Herrieu (kemmañ)\nStumm eus an 7 Gen 2009 da 14:12\n247 okted ouzhpennet , 13 vloaz zo\nStumm eus an 7 Gen 2009 da 12:53 (kemmañ)\nStumm eus an 7 Gen 2009 da 14:12 (kemmañ) (dizober)\n[[Skeudenn:Diwan lorient herrieu1.JPG|thumb|right|400 px|Skol Diwan Loeiz Herrieu en Oriant]]\nGanet eo e Lanester ( er Morbihan ) en 1879 hag marvet d'an 22 a viz Mae e 1953 en Alre,e anv gwir a oa Louis Henrio. Herrieu 'oa un skrivagner gwenedeg. Lez-anvet 'oa “Er Barh Labourer”.Mab ul labourer-douar a oa, ar gwenedeg a oa e yezh abaoe e oa bihan. Anvet e voe Skol Diwan an Oriant skol “Loeiz Herrieu” e 2003. Anvioù pluenn : Ab Guenel, Er Barh Labourer,Er Boulom Uisant, Er Bugul Guntheriren, Estik er Goh-Ker, Fetekour, Louis du Cosquer, M.I ( evit Mab Izabel ), L. er Rouzig, pe c’hoazh Er Voualh Argant. Dimeziñ a reas an 11 a viz Genver 1910, gant ur plac’h yaouank eus Langedig, Loeiza ar Meliner hec’h anv (« Vedig an Evel »).Embann a reas ar gazetenn “Dihunamb”, e 1905. Bet o deus daou paotr unan anvet Meriadeg Herrieu hag a zo beleg skrivet en deus ur geriadur, hag e eil mab a zo Armel Herrieu, labouret en deus evit gouel etrekeltiek an Oriant. Loeiz 'zo bet isofiser e-pad brezel bed 1914-1918. Kendalc'het en deus etre an daou brezel bed d'ober e labour : un dastumadeg eus traoù Breizh, aozañ kenstrivadegoù e brezhoneg e-barzh ar skolioù, hag evel-just kendalc'het en deus gant e gazetenn “Dihunamb”. Aozañ a reas gant Yann-Fañch-May Jacob hag Andre Mellac, gorsedd Lokmariaker.▼\nGanet eo e Lanester ( er Morbihan ) d'ar [[27 a viz Genver]] [] ha marvet d'an 22 a viz Mae e 1953 en Alre. E anv en ti-kêr a oa Louis Henrio. Herrieu a oa ur skrivagner gwenedek. Lesanvet e oa “Er Barh Labourer”, ar barzh labourer. Mab ul labourer-douar e oa. Ar gwenedeg a oa e rannyezh abaoe e oa bihan.\nAnvet eo bet Skol Diwan an Oriant skol “Loeiz Herrieu” e 2003. Anvioù-pluenn en devoa : Ab Guenel, Er Barh Labourer, Er Boulom Uisant, Er Bugul Gunthiern, Estik er Goh-Ker, Fetekour, Louis du Cosquer, M.I ( evit Mab Izabel ), L. er Rouzig, pe c’hoazh Er Voualh Argant.\nEmbann a reas ar gazetenn ''[[Dihunamb]]'' evit ar wech kentañ e 1905 gant sikour [[André Mellac|Andrev Mellag]].\n▲Ganet eo e Lanester ( er Morbihan ) en 1879 hag marvet d'an 22 a viz Mae e 1953 en Alre,e anv gwir a oa Louis Henrio. Herrieu 'oa un skrivagner gwenedeg. Lez-anvet 'oa “Er Barh Labourer”.Mab ul labourer-douar a oa, ar gwenedeg a oa e yezh abaoe e oa bihan. Anvet e voe Skol Diwan an Oriant skol “Loeiz Herrieu” e 2003. Anvioù pluenn : Ab Guenel, Er Barh Labourer,Er Boulom Uisant, Er Bugul Guntheriren, Estik er Goh-Ker, Fetekour, Louis du Cosquer, M.I ( evit Mab Izabel ), L. er Rouzig, pe c’hoazh Er Voualh Argant. Dimeziñ a reas d'an 11 a viz Genver 1910, gant ur plac’h yaouank eus [[Langedig]], [[Loeiza ar Meliner]] hec’h anv (« Vedig an Evel »).Embann a reas ar gazetenn “Dihunamb”, e 1905. Bet o deus daou paotr unan anvet Meriadeg Herrieu hag a zo beleg skrivet en deus ur geriadur, hag e eil mab a zo Armel Herrieu, labouret en deus evit gouel etrekeltiek an Oriant. Loeiz 'zo bet isofiser e-pad brezel bed 1914-1918. Kendalc'het en deus etre an daou brezelvrezel bed d'ober e labour : un dastumadeg eus traoù Breizh, aozañ kenstrivadegoù e brezhoneg e-barzh ar skolioù, hag evel-just kendalc'het en deus gant e gazetenn “Dihunamb”. Aozañ a reas gant Yann-Fañch-May Jacob hag AndreAndré Mellac, [[gorsedd]] [[Lokmariaker]].\nAdtapet diwar « https://br.wikipedia.org/wiki/Dibar:MobileDiff/433854 »


Journal de Renaud Camus, dimanche 24 novembre 1985\ncréée le mardi 26 août 2014, 15 h 48\nmodifiée le vendredi 24 juillet 2015, 15 h 31Dimanche 24 novembre 1985, 11 heures et quart du soir. Journée à Tivoli, avec Rodolfo, Philippe St. et Jim B. J’avais gardé un bon souvenir d’une ~~~~~~~~~~ ~~~ ~~~ ~~~~~-~~~ ~~~~~ ~~~~ ~~~~~~~~, ~~~ ~~ ~~ ~~~~~ ~~~ ~~~~~~ ~~~~, mais j’avais remarqué ~~~~~, ~~ ~~’~~~~~~~, ~~~~ ~~~ ~~~~, ~~~~~~~ ~~~ ~~~~~~ ~~~~~~~~, ~~~~~~ ~~~ ~~~~~~~ ~~~~~~~ ~~~~ ~~’~~~~~~~~~~~, ~~~~ ~~~~ ~~~~~~~~~, ~~~ ~~~~~~~~ ~~~~~~~~~~ ~~~~~~~~~. ~~~~~~~~’~~~~, ~~’~~~~ ~~~~~~ ~~~ via Tiburtina, depuis ~~~~~, ~~~~ ~~~~~~~~~ ~~~ ~~~~~ ~~~~~~~~~~~ ~~~~~~~~~~. ~~~ ~~’~~~~ ~~~~ ~~~~~~~~~~ ~~~~ ~~~ ~~~~~~~, ~~~~~~ ~~~~~ ~~~ ~~’~~~~~~~~~ ~~~~~~, ~~~~ ~~~~~~~~~~ ~~~~~ ~~~~~~~~~~, ~~’~~~~ ~~~~ ~~~~~~ ~~~~~~~~~~~~~ chaotique est de ~~~ ~~~~~ ~~~~~~~. ~~~ ~~~~~~~ ~~~~ ~~~~~~~ ~~~~~~~~~~~ ~~~~~~ ~~~~ ~~~~~~~ ~~~ ~~~~~~~ ~~~~ ~~~~~~~~~, ~~~~~ ~~~~~~~~~ ~~~~~ ~~~ ~~~~~~~~, ~~~~~~~~ ~~~~~~~~~~, ~~~~~~~ ~~~~~~~~~, ~~~~~~~~~~~ ~~’~~~ ~~~ sait trop quoi. ~~~~~ ~~~~ ~~~~~~ ~~~~~~~~ ~~~~~~, ~~~ ~~~ ~~~~~ ~~~~ ~~~~~~~~~ ~~~~~~~~~~~~~~. ~~~ ~~~~~ ~~~ ~~~~~, ~~~ ~~~~~~ ~~~~ ~~~~~~~ ~~’~~~~~~~~~~~, ~~~~~~ ~~~ ~~~~~ ~~’~~~~~~ ~~~’~~~~ ~~~~~~~ ~~~~~~~~~ municipale.\nTivoli même, de ~~~~~ ~~~~ ~~~~~~ ~~~~~~~~~~, ~~~~ ~~~ ~~~ ~~~~~ ~~~~ ~~ ~~~ ~~~~~ ~~~~~~~~~, ~~~ ~~~~~ ~~~~~~ ~~~~ ~~~~~~~~~~~~~~ ~~~ ~~~ ~~~~~~~~~ ~~~~~~~ ~~~~ ~~~ ~~’~~~~~~~~~~~~~ ~~~ ~~~ vandalisme de ses ~~~~~~~~~~. ~~~~ ~~~~~~~ ~~~~~~~~~~~ ~~~ ~~~~~~~ ~~~ ~~~~~ ~~~~~, ~~~~ ~~~~~~~~~ ~~’“~~~~~~~~”, ~~~ ~~~~~ ~~~ ~~~~ ~~~~~~~~~~~~ ~~~~~~~~~~~~ ~~~~~~~~~~~~~, ~~~~~ ~~~ ~~~~~ ~~~~~~~ ~~~~~ ~~~ ~~~ ~~~~ faisait leur beauté ~~~ ~~~~~ ~~~~~~~ ~~~~~~~~~ ~~’~~~ ~~~~ ~~~~~. ~~~~~ ~~~~ ~~~~~~~~~~ ~~~~~ ~~~~~~~~~ ~~~~ ~~~~ ~~~~~~~~ ~~~~~~~, ~~~~~~~~~~ ~~~~~ ~~~~~~ ~~~~~~ ~~~~~ ~~~~~~~~ ~~~~~~~, ~~~~ ~~~~~~~ ~~~~~~~~~~~~~, ~~~~ pylônes, des antennes ~~~ ~~~~~~~~, ~~~~~~~~, ~~~~ ~~~~~~~~ ~~~~~~~~~~~~ ~~~ ~~~~~ ~~ ~~~~~~~ ~~~~~~~, ~~~~ ~~~~~ ~~~~ ~~~~~~~~~. ~~~~~ ~~~~ ~~~~~~~~ ~~~ ~~~ ~~~~~~ ~~’~~~~~ ~~~~~~~~~~~ ~~’~~~ ~~~~~ ~~~~~~~~~ ~~~ décadence, de négligence ~~~ ~~~ ~~~~~-~~~~~~~~. ~~~ ~~~~~ ~~~’~~~ ~~~ ~~~~~ ~~~~ ~~’~~~~~~~~~~ ~~~ ~~~~~~ ~~~~~~, ~~~ ~~~~ ~~~~~~~ ~~~ ~~~~ ~~~~~~ ~~~~~~~~~~~~~~ ~~~~~~~~ ~~~~~ ~~~~ ~~~~~~~~~~~ ~~~~ ~~~~~ ~~~~~~~~’~~~~ désolants. Mais c’est ~~~~~~ ~~~~~ ~~~~ ~~~~~~~, ~~~~~~ ~~~~ ~~~~~~~~, ~~~~ ~~~~~~~~~~~~~~~~ ~~~ ~~~~~~~ ~~’~~~~~~~~~~, ~~’~~~~~~ ~~~ ~~~~~, ~~~ ~~~~~~~~~~~~ ~~~ ~~~ ~~~~~. ~~~ ~~~~~~~ ~~~~~~~~ ~~’~~~ ~~~~~~~~~ ~~~~~~~~~ ~~~ fin novembre n’arrangeait ~~~~ ~~~~ ~~~~~~~. ~~~ ~~~~~ ~~~~~~~ ~~~~ ~~~ ~~~~~~ ~~~~ ~~~~~~ ~~’~~~~~~~ ~~~~~~~, ~~~~~~~~~~, ~~~~ ~~~~ ~~~~~~ ~~~~~~~~~~~, ~~~~ ~~~ ~~~~ ~~~~~~~~~~~~~~ ~~~~, ~~~~~~~~ ~~’~~~~ enchanté.\nPeut-être ~~~~~~-~~~ à cause de ~~~ ~~~~~~~~ ~~~~~~~~~~~~~~ ~~~~ ~~~~~~~~~. ~~~~~~~ ~~~~~~~~~ ~~ ~~~~~~~~~ ~~~~ ~~~~~~ ~~~~~ ~~~~ ~~~~~~~ ~~~ ~~~~ ~~~~, ~~~ ~~~~ ~~~~~~ ~~~~~~~~~~ ~~~ ~~~~~~~ ~~~~~~~~~~~ ~~~ ~~~ ~~~~~~~~, au-dessus des gorges ~~~ ~~’~~~~~~~. ~~~ ~~’~~~~ ~~~~ ~~~~~~~~~~~~ ~~~ “~~~~” ~~~~~~~~~~~, ~~~~~ ~~’~~~~~~~~ ~~ ~~~~ ~~~~~~~~, ~~~ ~~’~~~~~~~~ ~~’~~~~ ~~~~~~~~~~ ~~~~~~~~~~, ~~~~~ ~~~~~~. ~~~ ~~~~~~~~, ~~~ ~~~~, ~~~~~ ~~~ bruit des cascades, ~~~ ~~~~~ ~~~ ~~~~~~~ ~~~~~ ~~~~ “~~~ ~~~~~~”, ~~~~ ~~~ ~~~~~~~~~. ~~~ ~~~~~~ ~~~ ~~~ ~~~~~~~~~ ~~’~~~ ~~~~~ ~~~~ ~~~~~~~ ~~~~~~~~~ ~~~~~~~~~~ ~~ ~~~~~~~~ ~~~~ ~~~~~~~~~, ~~~ sa table, tandis ~~~’~~~ ~~~~ ~~~~~~~~~ ~~~~~ ~~~~ ~~~~~~~~~~ ~~~~ ~~~~~~~~~~~ ~~~ victuailles.\nPh. ~~~~~~~ ~~~~~~~~ ~~~ ~~~~~~ ~~~~~ ~~~~~~. ~~~~~ ~~’~~~~~~ ~~~~~~~~ ~~~~~~~~~~~~ ~~~ ~~~~~~~ ~~ ~~’~~~~~~~~~ ~~~ ~~~~~~~~~~, ~~~~~ d’Ostie, et en ~~~~~~~~~ ~~~~~~~~, ~~~~ ~~~ ~~~~ ~~~~~~~ ~~~~~~ ~~~~~ ~~.~~.~~, ~~~ ~~~~~ ~~~~~~~~~ ~~~~~~~ ~~~~ ~~~~~~~~~~ ~~~~~ ~~’~~~~~~~~~~~ ~~~~~~~~~~~~ ~~~~~~~ ~~~~~ ~~~~~, ~~ ~~~~~. ~~~ ~~~ ~~~~~ ~~~~ s’il est encore ~~~ ~~~~ ~~~~ ~~~ ~~~~~ ~~~ ~~~~~~~~, ~~~~~~~~~~~~~~~~, ~~~ ~~~~~~~~ ~~~~~~~~~~, ~~~ ~~~~~, ~~~~ ~~~~~~~~~~. ~~~~~~~~~~~~~ ~~~~. ~~~~~~ ~~~~ ~~~~~~~ ~~~~ ~~~~~~~, ~~~~~~~~ ~~~~~-~~~~~, ~~~ ~~~ ~~~~~~~~~~~~~ qui s’opère, elle ~~~~ ~~~~~~. ~~~~~ ~~~ ~~~’~~~ ~~~~~ ~~ ~~~ ~~~~~~~ ~~~~ ~~’~~~~ ~~~~ ~~~~~ ~~~~~~~ ~~~~~~~~~~, ~~~ ~~~~ ~~~~~ ~~~~~~~~~ ~~~~ ~~~~~~~~~~~~~~ ~~’~~.~~.~~. ~~~~~ ~~~~~ ~~~~~~~~~~~ ~~~~~ ~~~~~~~. Le palais de ~~~ ~~~~~~~~~~~~~ ~~~ ~~~~~~~~, ~~~~~ ~~~~ ~~~~~ ~~~~~ ~~~~~~ ~~~~~~~ ~~~~~~~~ ~~~~~~~~~~~~, ~~~~ ~~~~ ~~~~~~~ ~~~ ~~~~~~~ ~~~~~~ ~~~~~~~~~~~, ~~~~~~ ~~~~ ~~~~~~~~ ~~~~~~~~~~~ ~~~ ~~~~~~~~~~ ~~~ ~~~~~~~~, je lui trouve ~~~ ~~~~~~ ~~~~~~~ ~~~~~~~~~, ~~~~ ~~~~~ ~~~~~~~~~, ~~~~~ ~~~~, ~~~~~~~ ~~~~ ~~~~~, ~~ ~~~ ~~~~~~~~. ~~~~ ~~~~~~~~ ~~~ ~~~~ ~~~~~~ ~~~~~~~~~~~ ~~~~~~~~~ ~~~ ~~~ ~~~~~~~~ ~~~~ ~~~~~~~~~~ modernes qui les ~~~~~~~~~~ : ~~~ ~~~~~~~~~ ~~~ ~~~~~~~~~ ~~~ ~~~ ~~~~~~~~~~ ~~~~~~~~~ ~~~~ ~~~~~~~ ~~~ ~~~~~~~~~~~, ~~~~~ ~~~’~~~ ~~~ ~~~~~, ~~~~~~~ ~~~~~~~~~~~~ ~~~~~~~~~~, ~~~ morale, much less esthétique…\nNous ~~~~~~ ~~~~~~~~ ~~~~~ soir, tous les ~~~~~~~, ~~ ~~~ ~~~~~~~~~ ~~~~~~~~~~~~~~~, ~~ ~~’~~~~~~ ~~~ ~~~~~, du Démophoon de ~~~~~~~~~~, ~~~~~~ ~~~~ ~~~~~ ~~~~~~~~, ~~~~~ ~~~~~~~~~~~ ~~~~~~~~ ~~~ ~~~~~~~~~~ ~~~~~~~-~~~~~~~~. ~~’~~~~ ~~~ ~~~~~ ~~~~~~~~ ~~~~~~~~~~, ~~~~~~~~~~~~, très inégal mais ~~~~ ~~~~~ ~~~~~~~~. ~~’~~~~~~ ~~~~~-~~~~~ ~~~~ ~~~~~~, ~~~ ~~~~ ~~~~~~~ ~~~~~~~~~, ~~~~~~~~ ~~~~~ ~~~~~~~~~, ~~~~~~~~~ ~~~ ~~~~~~~~~~, ~~~ ~~~~~ ~~’~~~~~~~~ ~~~~~ ~~~ ~~~~~~. ~~~~~ ~~~~~~~~, ~~~~~~ ~~’~~~~~~~~~ on n’y comprenait ~~~~~, ~~ ~~~~~~ ~~~ ~~’~~~~~~ ~~~ ~~~~~~ ~~~~~~, ~~~ ~~~~ ~~~ ~~~~~~~~ ~~~~~~ ~~~ ~~~~~~~~ ~~~ ~~~~~~~~~~~. ~~~~~ ~~~~~~~~ ~~~~~~~~~~ ~~ ~~~ ~~~~~~~~~ ~~~~~~~~ ~~~~~~~~~, ~~~~~-~~~~~~~~~ ~~~~~~~ qui chantait exceptionnellement, ~~~~~, ~~~ ~~~~~ ~~~ ~~~~~~~~~~. ~~~ ~~~~~ ~~~~ ~~~~~~~~, ~~~~~ ~~~~~~~~~~~, ~~ ~~~~ ~~~~~, ~~ ~~~~~~ ~~~ ~~~~~~ ~~~~~~~~ ~~~~~~~~~, ~~~~~ ~~~~~~~~ ~~~~~~~~~, ~~~~~~ ~~~ ~~~~~~~~~~, ~~~~~ au timbre nasal ~~~~~~~~~~~~ ~~~~~~~~~~~~. ~~~~ ~~~~~~ ~~~ ~~~~~~~~~~ ~~~~~~~~~~~ ~~’~~ ~~~~~ ~~~~~~~~~, ~~~ ~~~~~~ ~~~ ~~~~~~, ~~~~~~~~~~~~~, ~~ ~~~~~~~ ~~~’~~~~~~~~~ ~~~ ~~~~~~~ ~~~ ~~~~~~ ~~~ ~~~~~~~~~~~ ~~~~~~~~. ~~~~~~ ~~~ Margarita Castro Alberti ~~~~ ~~~~~ ~~~~, ~~~ ~~~ ~~~~~~~, ~~~ ~~~~ ~~~~~~~~~, ~~~~~ ~~’~~~~~~~~~~~ ~~’~~~~ ~~~~~~~~~~~~~ ~~~~~~~ ~~~ ~~~~~. ~~~~ ~~~~~ ~~~~~~, ~~~~ ~~~~~~~~~ ~~~~~~~~~~~~~~~ ~~~ ~~~~~ ~~’~~~~ ~~~~~~ ~~~~~~ qui passe pour ~~~~~~~ ~~~ ~~’~~~~ ~~~~~~ ~~~~~~ ~~ ~~~~~~~, ~~~~~ ~~’~~~~ ~~~ ~~’~~~~~~ ~~~~~~~~, ~~~ ~~~~~~ ~~~~~ ~~~~~ ~~’~~~ ~~~~~~ ~~~~~~~~ ~~~~~~~. ~~~~~~~~~~~~, ~~~ ~~~~~ ~~~ ~~~~~~ ~~~ ~~~~~ Ronconi est à ~~~~ ~~~~~ ~~~~~~~~~~~~. ~~~~~~ ~~’~~~~~~~~~~~~ ~~~ ~~~ ~~~~~~~~~~~ ~~~~ ~~~~~ ~~~~ ~~~~~~~ ~~~ ~~~~~~~ ~~~~~~~~~. ~~~~ ~~~~~ ~~~~~~~, ~~~~~~~~ ~~~~~~ ~~~~~~, ~~~~~~~~~~~~ ~~~~~~~~~~~ ~~~ ~~~~~~~~~ ~~’~~~~~~~~~~~~~~~~~ ~~~~~~~~. C’est ainsi qu’on ~~~~~ ~~~ ~~~~~~ ~~~ ~~~~~~~~ ~~~~~ ~~~~ ~~~~~~~~~~~ ~~~~~~~~ ~~~ ~~~~~~, ~~~~~~~ ~~~ ~~~~~~~-~~~~~~~ ~~~~~~~~~~~~~ ~~~~ ~~~ ~~~~~ ~~~~~~~~ ~~’~~~~~~~~~~ ~~~~~~~~~~~~~, ~~~~ ~~~~ ~~~ ~~~~~~ ~~~~~~~~~~ ~~~~~~~~~~~, tandis que les ~~~~~~~~~~~ ~~~~~~ ~~~~~~~~~ ~~~~~ ~~~~~ ~~~~ ~~’~~~~~~ ~~ ~~’~~~~~~-~~~~~~, ~~~~~~~ ~~~ ~~~~~~~~ ~~~~~~~ ~~~ ~~~~~~~. ~~~ ~~~ ~~~~~ ~~~~~~, ~~~ ~~~~~~~~~ ~~~~~~, ~~~ ~~~ ~~~~~~~~~~~ ~~~~~ ~~~~ personnages, est donné ~~~~ ~~~ ~~~~~~~ ~~~~~~~ ~~~ ~~~~~, ~~~~~~~ ~~~~ ~~~~~ ~~~~~~~~ ~~~ ~~~~~~~ ~~’~~~~~~~~~~ ~~~~~~~~~~~~, ~~~~~ ~~~~~~~~~~ ~~~~~~~~~~~~~, ~~~~~ ~~~~ ~~’~~~~ ~~~~ ~~~~~~~~~ ~~~~ ~~~~~~~~~ ~~~~~~~~. ~~~~~ ~~~~ mécanismes savants ne ~~~~~~~~~~~~~ ~~~’~~~~~~~~~~~~~~~, ~~~ ~~~~~~~~~~~ ~~’~~~~ ~~~~~~~~~~~~ ~~~~~~~ ~~~~~~~~~~~ ~~~~ ~~~~~~, ~~~ ~~~~ ~~~~~~~~~~ ~~~ ~~~~~~ ~~~~~ ~~~~~~~~~~~~ ~~~~~~~-~~-~~~ ~~~ ~~~~~~~, ~~~~~ ~~~~~~ ~~~~~~ ~~~ ~~~ ~~~~~~~ ~~~~ crânes. Quant au ~~~~~~~ ~~~~~~~, ~~~ ~~~~ ~~~~~~~ ~~~~~ ~~~~ ~~~~~~ ~~~ ~~~~~~~~ ~~~~ ~~~~~~ ~~~ ~~~~~~. ~~’~~~~~~~~~~~ ~~~~~~~~~~~~~~~~~, ~~~~~~ ~~~~ ~~~~~~~~ ~~~ ~~~~ ~~~~~~~~~~~~~~~ ~~~ ~~~~, ~~~~ ~~~~~ ~~~~~~~~ dame qui froissait ~~~~~~~~~~~~~ ~~~~ ~~~~ ~~~~~~~ ~~~ ~~~~~~ ~~~~ ~~~ ~~~~~~~~ ~~~~~~~~~~, ~~ ~~~~~ ~~~~ ~~~~~~~~ ~~~ ~~~~~~~~~ ~~~~~~~~ ~~~~~~~~~~~.


Claudine Mazéas - Wikipedia\n(Adkaset eus Claudine Mazeas)\nGoulven Mazéas e 1930 er gazetenn Breiz Atao\nClaudine Mazéas (Gwengamp, 26 a viz Gwengolo 1926 – Pabu, Genver 2018) a oa ur Vretonez hag he deus labouret kalz en-dro d'ar glad sevenadurel brezhonek dre gomz.\nMerc'h e oa da C'houlven Mazéas ha da Denise Weil. Yuzevez eus Pariz anzehi.\nDaremprediñ a reas Yaouankizoù Strollad Broadel Breizh ha Framm Keltiek Breizh renet gant Roparz Hemon pa oa liseadez e Roazhon.\nE-kerzh a n Eil Brezel-bed e oa bet kinniget badeziañ ar familh gant Maodez Glanndour evit klask talañ ouzh un deportadur. E miz Kerzu 1943 e voe diskuliet ar familh. Kaset e voe ar vamm hag an daou vugel da gamp Drancy.\nDispac'hañ a reas Goulven Mazéas evit o dieubiñ. Dont a reas a-benn, met Claudine a oa tapet mat gant an danijenn skevent.\nGoude ar brezel e kinnigas Reun Kreston, ur mignon d'ar familh, da Glaudine heuliañ ur staj aozet gant Ar Falz en Enez-Vaz. Pitilh e teuas da vezañ gant ar glad sevenadurel dre gomz. Gant skoazell Mirdi Mab-den e teuas da vezañ unan eus ar brasañ dastumerien kontadennoù ha kanoù a Vro-Dreger hag a Gerne-Uhel.\nSikouret he deus kalz kanerien evel Yann-Fañch Kemener, Anne Auffret ha Denez Prigent.\nEmezelañ a reas er MOB e 1958. Ezel eo bet eus Club Bretagne Démocratie Michel Phlipponneau. Kemer a rae ingal he c'hartenn en UDB.\nResevet he doa Kolier an Erminig e 2006.\nLionel Henry : Dictionnaire biographique du mouvement breton XX-XXIe siècles, Yoran Embanner, 2013 (ISBN 978-2-916579-59-7)\nAdtapet diwar « https://br.wikipedia.org/w/index.php?title=Claudine_Mazéas&oldid=1903863 »\nKemmoù diwezhañ degaset d'ar bajenn-mañ d'an 31 Mae 2021, da 08:32.


Enemigo | Soubenn ar geek\nBet ‘m eus bet lennet traoù zo gant Taniguchi, met anzav a ran e kaven ordin un tammig re sioul… (hag an holl traoù all a ra e plijfe d’an dud en Europa). Enemigo a zo bet embannet e 1984 ha 1985. D’ar mare-se e oa levezonet Taniguchi gant bannoù-treset european ha filmoù amerikan. Se ‘vez santet dreist-holl en istor-mañ. Un istor a dremen en ur vro ijinet e Amerika ar Su : Nascencio. Un embregerezh japanat a zo o sikour ar gouarnamant da dreuzfurmañ ar jañglenn e tachenn evit gounit edaj. Skrapet e vez rener an embregerezh gant ur strollad guerilleros. Breur ar rener a vez galvet gant e sekretourez evit dont da sikour…\nHaroz Enemigo a zo un enklaskour-prevez er Stadoù-Unanet ha komprenet e vez buan en deus kemeret perzh e brezel Vietnam. N’eo ket ur paotr fentus ha gouest eo d’en em gannañ, anat deoc’h! Un doare Rambo eo un tammig, e-unan a-enep d’ar bed a-bezh ^^\nLeun a virvilh eo ar manga, tarzhadennoù hag all, ha fentus eo ouzhpenn an doare sell war broioù Amerika ar Su (un diktatouriezh a oa, ur brezel diabarzh a zo bet hag ur gouarnamant komunour a zo). Ur bern diskoulmoù a vefe : labourerien-douar Chicago o deus aon rak ur c’hevezer nevez, un doare evit ar re a oa a-du gant an diktatouriezh da zistreiñ hag all.\nUr manga dedennus neuze, a ro ur sell all war oberenn Taniguchi. (hag evelse em eus dizoloet un dro-lavar japanat : “kaout c’hwezh (fall) an amann” = kaout blaz ar c’hornog. Ar pezh a veze tamallet d’ar mangaka d’ar mare-se!\nThis entry was posted on Gwengolo 5, 2012 at 9:56 g.m. and is filed under Levrioù bannoù-treset with tags Amerika, brezel diabarzh, embregerezh, politikerezh.\tYou can follow any responses to this entry through the RSS 2.0 feed. You can leave a response, or trackback from your own site.


Pajenn:Marigo - Buez ar Saent.djvu/191 - Wikimammenn\nPajenn:Marigo - Buez ar Saent.djvu/191\nraich ha fidelite e servicherien ; mæs, emezàn, daou-uguent int, ha perac eta ne deus nemet nao Gurunen ha tregont ? O clasq compren quemense emedo, pa velas ur maleürus anezo pehini, trec’het gant an annoed, a gollas couraich hac a zeuas da glasq an dour clouar ; mæs querquen ha ma en em daulas ebarz, e collas hac e vuez hac e Ene, sioaz dezâ !\nDoue ne fallas quet dezàn couscoude e chomze hep caout e effet ar beden fervant o devoa græt ar Merzerien Santel-mâ. Ar soudard-se touichet gant quement en devoa guelet, en em gonvertissas d’ar Feiz. Dihuna a reas ar soudardet-all pere a oa cousquet equichen an tan ; discleria a eureu dezo ez-oa cristen, ha penaus e renonce a greis e galon d’an oll superstitionou payen ; goudese en ur bidi ar Verzerien santel da obteni evitàn digant Jesus-Christ ar c’hraç da vervel evit e c’hano hac e c’hloar, ez eas da guemer plaç ar malheürus pehini en devoa collet couraich, ha dre e berseveranç e vilitas receo ar Gurunen a Verzerinti hac ar memes recompanç evel ar re-all.\nConsiderit couraich an daou-uguent Merzer-mâ pere en em gouraiche an eil eguile, en ur lavaret : antreet omp daou-uguent er gombat, quemeromp couraich oll, dihouallomp na zeue nicun ac’hanomp da vancout a galon. Disquit gant-o da gouraichi ar re-all da bratica ar vertuziou, dre ho comsou mad ha dre hoc’h exempl.\nEil Reflexion. En ho poaniou excitet ho couraich dre an esperanç eus ar Gurunen a so preparet deoc’h en Eê. Ma velfac’h ar gloar a behini e recompanç Doue ar soufrançou, e teufac’h d’en em rejouissa pa en em bresant un ocasion bennâc da souffr. Na songit quet quement er boan a so en hent an Eê, mæs sellit ous an termen da behini e cundu.\nTrede Reflexion. Grit reflexion var al lachete hac ar maler eus ar soudard-se pehini a gollas couraich casi e fin ar gombat, ha pehini o veza en em daulet en dour clouar a varvas eno quer buan. Maleürus,\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/191&oldid=134292 »


sankañ - Wikeriadur\nsankañ /ˈsãŋkã/ verb kreñv eeun (displegadur)\nOber d'un dra bennak mont don e-barzh un dra bennak all.\nHogen unan eus ar voused, natur fall en e gorf, a sankas ur spilhenn en un aval hag a roas ar frouezhenn d'an elefant a oa an tostañ d'ar varrikennad dour. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 28.)\nDic'hwezhañ a reas Palmira, dre ma sanke he chapeledig en he sac'h. — (Youenn Drezen, Sizhun ar Breur Arturo, Al Liamm, 1971, p. 65.)\nSankañ a reas ar gontell e bruched egile. — (Roparz Hemon, An Ti a Drizek Siminal, Al Liamm, 1956, p. 9.)\n– Ma... di... garezit, eme Hagrid en ur zifronkal, a-raok sankañ e zremm en ur mouchouer bras pizennek. ... — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 20.)\n..., rak meur a vatezh a ranke sikour pep koantenn da sankañ spilhoù er seizenn du stardet e-dro d'he fenn, ... — (Jarl Priel, Va Zammig Buhez, Al Liamm, 1954, p. 32.)\nsankañ verb gwan\nMont don e-barzh un dra bennak.\nHerve a sank don er gevier : ... — (Vefa de Bellaing, Ar peskig ruz, Al Liamm niv. 178, Gwengolo-Here 1976, p. 316.)\nHa gant e vouezh un ton, diaskorn un disterañ, e tisvante saezhennoù lemm, evel kement a rebech hag a c'hourdrouz, a yae da sankañ e kig e galon. — (Youenn Drezen, Sizhun ar Breur Arturo, Al Liamm, 1971, p. 16.)\n..., ar gerioù o lammat dirazi ken sklaer ha pa vijent bet lavaret, o sankañ e-barzh he c'hig hag hec'h eskern evel luc'hedennoù tan... — (Roparz Hemon, Ho kervel a rin en noz ha marvailhoù all, Al Liamm, 1970, p. 21.)\nMa voe ret da Jeffig en em lezel div, teir, peder ha bete pemp gwech da sankañ dindan an dour. — (Jakez Konan, Lannevern e kañv ha danevelloù all, Al Liamm, 1980, p. 62.)\nHa, kerkent, e sankas el leurenn evel pa vije bet lonket gant ar plañcheris houarn. — (Langleiz, Enez ar Rod, Mouladurioù Hor Yezh, 2000, p. 20.)\n- Emañ ar vicher o sankañ don, eme unan. — (Jakez Riou, Geotenn ar Werc'hez ha danevelloù all, Al Liamm, 1957, p. 20.)\nsankañ e gontell er c'hleuz\nsankañ e gontell er voger\nsankañ e sell e daoulagad unan bennak\nsankañ un dra bennak en e benn\ngalleg verb kreñv eeun : enfoncer (fr)\ngalleg verb gwan : (s')enfoncer (fr)\nAdtapet diwar « https://br.wiktionary.org/w/index.php?title=sankañ&oldid=299774 »


Disklêriadur dieubidigezh Stadoù Unanet Amerika - Wikipedia\nDisklêriadur dieubidigezh Stadoù Unanet Amerika\nAdsevel d'an Disklêriadur dieubidigezh ar Stadoù Unanet Amerika gant poltriji ar sinerien\nDisklêriadur dieubidigezh Stadoù Unanet Amerika (Saozneg:United States Declaration of Independence ), eus e anv gwirion The unanimous declaration of the thirteen united States of America, zo un destenn hag a embann dishualded an trizek trevadenn saoz e Norzhamerika da vont d'ober Stadoù Unanet Amerika d'ar 4 a viz Gouhere 1776. An destenn-se a zo bet awenet gant mennozhioù prederourien Mare ar Sklêrijenn ha re Glorious Revolution Bro-Saoz e 1688 : hervez an drougimplijoù stadet, dileuridi an trevadennerien a gav dezho o deus ar gwir hag an dle d'en em sevel a-enep ar vonarkiezh saoz. Ar parlamant saoz en devoa votet tailhoù uhel war an trevadennoù amerikan. Bez eo ar 4 a viz Gouhere, abaoe, devezh Gouel broadel Stadoù Unanet Amerika: an "Independence Day" (devezh an dieubidigezh).\nAn dud o devoa savet ha sinet an disklêriadur zo e-touez ar Founding Fathers.\nDisklêriadur dieubidigezh ar Stadoù Unanet Amerika a zo ur c'hammed bras da geñver al liammoù etre Rouantelezh Breizh-veur hag Amerika: goude meur a daol-droug etre ar vetropolenn hag an trevadennoù, dreist-holl da geñver an tailhoù war ar produioù, an destenn a embann fraez krouidigezh ur vroad nevez dre un daol dispac'h.\nMiz Genver 1776, Thomas Paine a save a-du gant an emsavidi amerikan en e levr Common Sense (1776) hag a reas berzh bras (tost da 500 000 skouerenn gwerzhet).Een e flemmskrid e tifenn ar soñj e vefe gwelloc'h dispartiañ ar Rouantelezh diouzh an trevadennoù amerikan. Hervez lod e vefe bet kendrec'het George Washington gant ar mennozh-se abalamour d'al levr-se. En e levr, Thomas Paine a embann e oa droch gwelet ur vro ken bihan hag ar Rouantelezh Unanet o perc'hennañ kement a zouaroù hag o tegas he lezennoù war Amerika. Eus un tu e-sav un Amerika ar Sklêrijennoù hag eus un tu all e lak waqr-raok Bro-Saoz evel puritan ha diamzeriet e-keñver mennozhioù ha prederouriezh.\nAdtapet diwar « https://br.wikipedia.org/w/index.php?title=Disklêriadur_dieubidigezh_Stadoù_Unanet_Amerika&oldid=1960933 »\nBrezel dieubidigezh ar Stadoù Unanet\nKemmoù diwezhañ degaset d'ar bajenn-mañ d'an 17 C'hwe 2022, da 07:15.


Menno Simons, Minne Simens e frizeg, (1496–31 a viz Genver 1561) a oa ul levier relijiel advadezour a Vro-Friz. Diazezet e voe al luskad mennonat gant e ziskibled.\nGanet oa bet Menno Simons e 1496 e Witmarsum e Bro-Friz. Dleout a rae e gerent bezañ labourerien-douar. Skoliataet e vefe bet en ur manati tost eus e di. Desket oa un tamm war Tadoù an Iliz ha gouzout a ouie gresianeg ha latin. Beleget e voe e 1524 en Utrecht. Anvet e voe da gure Pingjum e Friz.\nSeblantout a ra bezañ bet levezonet gant mennozhioù an adreizherien gentañ a-zivout ar sakramantoù hag e lenn eus an Testamant Nevez war dro 1526. Adalek ar mare-se e krogas da diskouez douetañs a-zivout kelennadurezh an treuzsolwezadur. Daoust dezhañ chom en Iliz katolik e ouzer en em wele e-unan evel ur prezegenner avielour etre 1526 ha 1531. Anvet e voe person Witmarsum e 1531.\nPa grogas diskibled Melkior Hoffman (Melkioridi) da vadeziñ tud deuet war-dro 1530-1531 e voe prederiet Menno ha ne gavas diazez biblek ebet da vadeziant ar vugale. Daoust ma ne yeas ket davet ar velkioridi c'hoazh e c'heller merzout en e skridoù kentañ (An Dasorc'hidigezh Speredel , 1534) e tostae e vennozhioù ouzh o re.\nE miz Ebrel 1535 kantadoù a advadezourien awenet gant ar c'heleier deuet eus kêr Münster a oa d'ar mare-se e dalc'h advadezourien zo, a gemeras manati Oldeklooster e Friz. Goude ur seziz berr e voent pe lazhet pe toull-bac'het. En em santout a reas Menno kiriek eus ar gwallreuz ha skrivañ a reas ur flemmskrid enep levierien Emsavadeg Münster anvet Torfed disakr Jan van Leyden. Daoust dehañ asantiñ ez eo ret en emzifenn e degouezhioù zo, e oa ur peoc'hgarour gredus. Sevel a reas enep raktres re Vünster da staliañ rouantelezh Doue dre ar c'hleze. Kemeret e voe Münster daou viz war lerc'h. Ne voe ket embannet ar flemmskrid eta.\nE miz Genver 1536 e kuitaas Menno e gargoù en Iliz katolik evit leviañ an advadezourien war un hent nann-feuls. Badezet e voe d'ar mare-se moarvat.\nUr bloaz goude e voe urzhiet "henañ"gant al levier melkiorad Obbe Philips. Adalek ar c'houlz-se e voe klask warnañ bepred. Bevañ a reas e-pad ur mare e Groningen, e Köln, hag e-pad trizek bloavezh diwezhañ e vuhez er Schleswig-Holstein.\nMont a reas da Anaon e miz Genver 1561.\nالعربية: مينو سيمونز\nasturianu: Menno Simons\ncatalà: Menno Simons\nčeština: Menno Simons\nCymraeg: Menno Simons\ndansk: Menno Simons\nDeutsch: Menno Simons\nEnglish: Menno Simons\nEsperanto: Menno Simons\nespañol: Menno Simons\nفارسی: منو سیمونز\nsuomi: Menno Simons\nfrançais: Menno Simons\nFrysk: Minne Simens\nmagyar: Menno Simons\nBahasa Indonesia: Menno Simons\nitaliano: Menno Simons\n한국어: 메노 시몬스\nLatina: Menno Simons\nMalagasy: Menno Simons\nNederlands: Menno Simons\nnorsk: Menno Simons\nDeitsch: Menno Simons\npolski: Menno Simmons\nportuguês: Menno Simons\nрусский: Менно Симонс\nsvenska: Menno Simons\nукраїнська: Менно Сімонс


gweañ - Wikeriadur\nSavet diwar an anv-kadarn gwe hag al lostger -añ\ngweañ /ˈɡɥeːã/ verb kreñv eeun (anv-gwan-verb : gweet) (displegadur)\nDistummañ un dra bennak gwevn dre dreiñ ul lodenn anezhañ tra ma chom difiñv eben\nPa dremenfet e-kichen ar c'hannerezed-noz, bezit didrouz ha mut ; rak mar tireizhit o labour, c'hwi a zleo reiñ dezhe skoazell da weañ ar gannadenn, ha gwazh d'ho tivrec'h. — (Erwan Berthou, En bro Dreger a-dreuz parkoù, Mouladurioù Hor Yezh, 1985, p. 29.)\nDiaozañ un ezel dre blegañ/dreiñ anezhañ betek re\n(Ent strizh) Plezhañ\nKLITEMNESTRA. — Mat am eus graet 'ta o weañ war zigarez c'hoarzhin va gouel gant mailhoù bras alaouret en-dro d'ar Roue, [...]. — (Jarl Priel, Nag a Wad, Al Liamm niv. 112, Gwengolo-Here 1965, p. 303.)\ngweañ anezhi : gouzañv diaesterioù, dienez\ngalleg : tordre (fr)\nAdtapet diwar « https://br.wiktionary.org/w/index.php?title=gweañ&oldid=278098 »\nKemmoù diwezhañ degaset d'ar bajenn-mañ d'an 22 Eos 2018, da 14:47.


Kreñvaat #02 : tapit un tamm nerzh ouzhpenn ! – Dispak\nPublished on 28/05/2020 14/09/2020 by Stefan Carpentier\nPellik a oa n’ho poa ket bet eus ma c’heloù ! Emichañs hoc’h eus graet meur a wech an teir abadenn gentañ. Setu unan ouzhpenn, un tammig diaesoc’h daoust ma c’hall bezañ graet gant an holl. Evel boaz e tiskouezan deoc’h meur a live evit pep embregenn.\nEtre 30mn ha 45mn e pado diouzh ma reot 5, 6 pe 7 tro. Ar wech-mañ n’eus tamm ehan ebet. Arabat deoc’h spontañ avat rak lakaet em eus an embregennoù e doare ma vo kigennoù zo o tiskuizhañ tra ma vo ar re all o labourat. Dre ma ne’z aio ket ho kalon da dalmañ re vuan ha ne viot ket dianalet da vat, n’eus ket ezhomm da ziskuizhañ re kennebeut.\nRampadennoù – Ma n’ouzoc’h ket ervat pegen bras e tle bezañ ho kammed war-raok : kit en ho taoulin, lakait un troad dirazoc’h en doare ma vo ho klin a-skouer gant hoc’h ufern. Ho klin all a zo dindan ho lez. A-blad emañ ho troad a-raok, war e veg emañ ho troad a-dreñv, an holl vizied stok ouzh al leur. Bountit en ho kar a-dreñv evit sevel. Plegit ho kar a-dreñv en-dro, h.a.\nPompadenn -> Plankenn -> Plankenn kostez – Ho taouarn dindan ho tivskoaz. Divskoaz, lestr ha seulioù war ul linenn. Plegit ho taouilin evit lakaat ho prennid a-rez al leur. Tost ouzh ho kostezennoù e rank ho taouilin chom. Bountit war al leur evit displegañ ho taouilin adarre. Troit ho korf a-gostez evit astenn un dorn etrezek al lein. Ho tivskoaz a rank chom en ul linenn, ho selloù paret war-du al lein ivez. Pouezit mat en ho prec’h harp evit ma chomo pell ho skouarn diouzh ho skoaz. Ho korf a-bezh a dle chom reut-mat. Deuit en-dro en ho plankenn. Ha grit ho pompadenn h.a.\nAstennadur an divvorzhed a-zaoulin – En ho taoulin. Reutait ho korf adalek ho taoulin betek ho penn. Kit war-dreñv evel evit mont a-led ho kein ha deuit en-dro. Daou zoare zo : chom reut penn-da-benn an embregenn pe diskenn reut ha plegañ an divlez (ho peñsoù ouzh ho seulioù) ha dont en-dro en ho lakadur kentañ en ur zisplegañ ho lestr. Kalz aesoc’h e vo an doare-se eget ar pezh a ziskouezan er video. Dalc’hit ho korf-bras reut avat a-hed an embregenn.\nAstennadur al lestr – En ho kourvez a-c’hwen dastumit ho treid a-blad an tostañ ar gwellañ ouzh ho peñsoù. Strizhit kigennoù ho peñsoù evit sevel ho lestr etrezek al lein. Grit ul linenn eus ho taoulin betek ho tivskoaz. Ret eo d’ho plankennoù-skoaz chom stok ouzh al leur.\nRa vo startijenn ganeoc’h !\nKentelioù all Stefan o klikañ dre amañ !\nGourdoner diplomet ha saver-halterioù. Reiñ a ran kentelioù e kevredigezhioù, embregerezhioù hag e ti an dud. Stummer on ivez war ar sevel-halterioù hag ar c’higennañ.\nSport, Sportoù allkigennañ, Korf, korfembregerezh, kreñvaat, Sport, yec'hed\nPrevious Previous post: Rekipeoù Klervi #15 : Gwastilli chokolad ha karamel\nNext Next post: Bezañ divroad hag er Rezistañs : testeni “sponterien” war o leve


Diwan - Roet ez eus bet ton da zDiwan ha d’ar yezhoù rannvro gant Slate.fr\nDegemer > Roet-ez-eus-bet-ton-da-diwan-ha-dar-yezhou-rannvro-gant-slatefr\nKazetenner eo Frédéric Pennel hag arbennigour eo war ar galleg. Skrivet en deus evit al lec’hienn gelaouiñ Slate.fr ur pennad war an deskiñ yezhoù rannvro er skol : « Ha ma teskfe hor bugale brezhoneg evit komz gwelloc’h a-se saozneg ? » En em gavet e oamp gantañ da-geñver ar vanifestadeg « Evit ma vevo hor yezhoù » d’an 30 a viz Du 2019 e Pariz ha displeget en doa deomp dre benaos e oa bet desachet gant an danvez-se.\n« Deuet on da vezañ dedennet gant ar yezhoù rannvro goude bezañ graet ma zammig hent din-me : abaoe un toullad bloavezhioù e pledan gant plas ar galleg er bed ha deuet on da gompren e vez atav mestr ar galleg, er broioù ma vez komzet, war ar yezhoù all, unvan ma’z eo penn-da-benn d’ar vro. Bez e weler, e broioù zo, bugale pe krennarded hag a zo dija divyezhek pe teiryezhek ha biskoazh bet e-maez o bro.\n« Pa oan o klask gouzout hiroc’h war an dra-se e oan bet o selaou ur brezegenn gant Erik Orsenna hag a lavare o doa ar yezhoù rannvro e bro Frañs un efed pozitivel war an digeriñ spered hag an deskiñ yezhoù all. Bep ma enklaskan war an dachenn-se e welan splann ne c’houlenn netra an empenn nemet bezañ broudet gant meur a yezh, adalek an oad tenerañ dreist-holl. Sklaer eo deuet din n’eo ket peogwir e tesker ur yezh e vez nebeutoc’h a blas evit unan all.\n« Gouzout a ran bremañ n’en em glozer ket en ur gumuniezh pa zesker ur yezh rannvro, er c’hontrol, stagañ a reer kreñv ouzh ur yezh ha kement-se ne vir ket a zigeriñ war ar peurrest eus ar bed. Souezhus eo hag an dra-se a gavan brav-eston ha pozitivel-tre. Kerse eo ganin zoken pa’z on bet desavet gant ur yezh hepken. Hervezon eo un teñzor kinnig an divyezhegezh d’ur bugel.\n« Ar pennad zo skrivet evit ar pep brasañ hag un tamm dichekadenn zo en titl evit sachañ evezh al lennerien. Ar re-mañ zo pell da anavezout an dra-se ha klasket em eus eilpennañ an doare da welet an traoù : evit prouiñ ne vezer ket bac’het gant ur yezh rannvro hag ez eo, er c’hontrol, un digoradur. Ur gwir ziskuliadenn eo. »\n> Lenn ar pennad « Ha ma teskfe hor bugale brezhoneg evit komz gwelloc’h a-se saozneg ? »


Pajenn:Le Gonidec - Bibl Santel pe Levr ar Skritur Sakr, eil levr.djvu/79 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/79\na laka hô dourn war ann digwéz em eûz lôdennet gan̄t va fobl a Israel : Chétu mé a dennô anézhô er-méaz euz ho douar, hag a dennô tî Juda eûz hô zouez.\n15. Ha pa em bézô hô zennet er-méaz, é tistrôinn out-hô, hag é trugarézinn anézhô ; hag hô digasinn adarré, pép-hini enn hé zigwéz, ha pép-hini enn hé zouar.\n16. Hag ével-henn é c’hoarvézô : Ma en em gen̄télion̄t, ha mar teskon̄t hen̄chou va fobl, ha mar touon̄t dré va hanô, béô eo ann Aotrou, ével ma hô deûz desket d’am pobl toui dré Vaal ; é vézin̄t savét é-touez va fobl.\n17. Ma na zélaouon̄t két, é tiframminn ar vrôad-zé bétég ar c’hrisien, hag é kollinn anézhi, émé ann Aotrou.\nJérémias a erbéd ar Iuzevien da ôber pinijen.\n1. Ével-henn é lavaraz ann Aotrou d’in : Kéa, ha prén évid-od eur gouriz lien, ha laka-hén̄ war da zargreiz, ha n’hel likii két enn dour.\n2. Hag é préniz eur gouriz hervez lavar ann Aotrou, hag hel likiiz war ann dargreiz.\n3. Hag ann Aotrou a gomzaz eunn eil wéach ouz-in, ô lavarout :\n4. Kémer ar gouriz éc’h eûz prénet, hag a zô war da zargreiz ; saô ha kéa étrézég ann Eufratez ha kûz-hén̄ énô é toull eur méan.\n5. Ha mé a iéaz hag a guzaz anézhan̄ enn Eufratez, ével m’en dôa ann Aotrou hé c’hourc’hémennet d’in.\n6. Ha goudé ma oé tréménet kalz deisiou, é lavaraz ann Aotrou d’in : Saô ha kéa étrézég ann Eufratez ; ha tenn ac’hanô ar gouriz em bôa gourc’hémennet d’id da guza énô.\n7. Hag éz îz étrézég ann Eufratez, hag é kleûziz, hag é tenniz ar gouriz eûz al léac’h é péhini em bôa hé guzet ; ha chétu é oa brein ar gouriz, enn hévélep doaré na oa mui mad da nétrâ.\n8. Hag ann Aotrou a gomzaz ouz-in, ô lavarout :\n9. Ével-henn é lavar ann Aotrou : Ével-sé é likiinn da vreina rogoni Juda, ha rogoni vrâz Jéruzalem.\n10. Ar bobl drouk-zé, péré na fell két d’ézhô sélaoui va gériou, péré a gerz é diroll hô c’haloun, hag a ia war-lerc’h douéed a-ziavéaz, évid hô servicha hag hô azeûli ; hag hî a vézô hén̄vel oud ar gouriz-zé, péhini n’eo-mâd da nétrâ.\n11. Râg ével ma en em stag eur gouriz war-drô da zargreiz eunn dén, ével-sé em bôa unanet ouz-in holl di Israel, hag holl di Juda, émé ann Aotrou, évit ma vijen̄t d’in da bobl, ha da hanô, ha da veûleudi, ha da c’hloar ; ha n’hô deûz két sélaouet.\n12. Té a lavarô éta d’ézhô ar gér man̄ : Ével-henn é lavar ann Aotrou, Doué Israel : Péb brôk a vézô leûniet a wîn. Hag hî a lavarô did : Ha na ouzomp-ni két pénaoz é vézô leuniet péb brôk a wîn ?\n13. Ha té a lavarô d’ézhô : Ével-henn é lavar ann Aotrou : Chétu mé a leûniô a vezven̄ti holl dûd ann douar-zé, hag ar rouéed eûz a wenn David péré a zô azézet war hé drôn, hag ar véléien, hag ar broféded, hag ar ré holl a choum é Jéruzalem.\n14. Mé hô skiñô, hag a rannô ar breûr diouc’h ar breûr, hag ar vugalé diouc’h ann tadou, émé ann Aotrou ; na esperninn két, na zistolinn két, na drugarézinn két ; hôgen kolla a rinn.\n15. Klévit, ha sélaouit, ha na stambouc’hit két, râg ann Aotrou en deûz komzet.\n16. Rôit gloar d’ann Aotrou, hô Toué, abarz ma tigasô ann dévalien, hag abarz ma stokô hô treid oud ar ménésiou lusennuz. C’houi a c’hortozô ar goulou, hag hén̄ hé drôiô é skeûd ar marô hag é tévalien.\n17. Ma na zélaouit két kémen̄t-sé, va éné a wélô é-kûz war hô rogen̄tez ; gwéla-dourek a rai, ha va daoulagad a skuḻô daérou, ô véza ma vézô kaset tropel ann Aotrou é sklavérez.\n18. Lavar d’ar roué, ha d’ar rouanez : En em vuélait, azézit ; râk kurunen hô kloar a zô kouézet diwar hô penn.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/79&oldid=157145 »\nKemmoù diwezhañ degaset d'ar bajenn-mañ d'an 23 Meu 2020, da 21:04.


Kantikoù - Cantiques - Kanerion Naoned\nBloaziadoù - Dates\nKantikoù - Cantiques\nPedennoù - Prières\nPratik - Pratique\nPlusieurs signes à venir (sans date et dans le sur Pediñ e brezhoneg - Prier en breton\nPlusieurs signes à venir (sans date et dans le sur Kalon Sakret Jézus, Cœur Sacré de Jésus\nPlusieurs signes à venir (dans le désordre) de sur Degemer mat ! Bienvenue !\nL'instant est grave! Comment peut-on penser vivre sur Kalon Sakret Jézus, Cœur Sacré de Jésus\nBonjour, Savez où l'on peut trouver la traduction sur Karanté doh Doué - Itron Santez Anna\nMat-tre eo da vlog Anna ! Raphaël sur Supprimer les publicités des blogs\nUr chadenn evit pediñ evit Breizh / une chaîne de prière pour la Bretagne\nKantik nevez : Eit ol er ré e zou é dobér\nPediñ e brezhoneg - Prier en breton\nKanomp Nouel - Chantons Noël\nAnjelus Nedeleg - Anjelus de Noël\nMeneger kantikoù - Index des cantiques\nIliz ma farrouz\nPedenn d’er Spered Santél\nKaret Doue da gentañ\nO Anna, Mamm Mari\nJezuz a lar dimp pediñ\nItron Varia Rostrenn - Notre Dame de Rostrenen\nSALUD DEOC’H ILIZ VA FARROUZ Salud deoc’h Iliz va farrouzSalud Iliz va zadou kozMa c’halon a zeu da dommañ Iliz santel pa ho kwelañ Ma c’halon a zeu da dommañHa ma daoulagad da ouelañP’ho kwelan Iliz vennigetRak ennoc’h oun bet badezet.Salud d’an tour ‘ zo war e bennKroaz hon Salver , sin ar c’hristen‘ zo en e greiz o seniñ kleierWar bep ton hag e pep amzer. Din-me, devez ma badeziantKleier sakr, c’houi ‘ sone drant:Ha pa zeuio devez ma maro C’houi din truezus a sono. En amzer goz, ma c'hendadouA leze ti ha... [Lire la suite]\nPosté par Anne_blogue à 22:06 - Kantikoù - Cantiques - Commentaires  - Permalien [#]\nTags : kantikoù\nPegen kaer Pegen kaer ez eo Mamm Jezuz Pegen dous ha trugarezus Pegen mat ha madelezhus 1 Lavar din-me, den an Arvor Ha ken kaer eo da vag war vor Gant he gouelioù gwenn-kann digor? 2 Lavar din-me, den an Argoad Ha ken kaer delioù glas ar c'hoad Pa zeu ur bann-heol d'o sklaeraat ? 3 Lavar din-me, den an Are Ha ken kaer eo lein ar menez Gwenn-kann gant an erc'h d'ar beure ? 4 Lavar din-me, paotr an deñved Hag-eñ 'z eus steredenn ebet Ken kaer en noz steredennet ? 5... [Lire la suite]\nPosté par Anne_blogue à 21:55 - Kantikoù - Cantiques - Commentaires  - Permalien [#]\nPedenn d’er Spered Santél Hep ho sekour, n'hon eus kén gred, Nameit de glask en traoù krouéet ; Dré ho furnéh, reit deomp, men Doué, Hoantat en traoù a-ziàrlué D/ Spered Santél, o gwir sklærdér Ho pet trué doh hor mizér ; Dichennet én hor haloneù, Reit deomp holl ho tonézoneù. Hep ho sekour, più e gomprenn, Él ma vehé ret, ho lézenn ? Reit deomp sklærdér aveit déskein Er péh e zeliamp kredein. Reit deomp furnéh, reit deomp sklærdér Aviz ha nerh é pep dobér ; Lakait skiant ha devosion, Ha... [Lire la suite]\nPosté par Anne_blogue à 21:47 - Kantikoù - Cantiques - Commentaires  - Permalien [#]\nKaret Doue da gentañ, ma ene Karet Doue da gentañ : Er poanioù, er joa, hed hoc'h holl vuhez A-galon bezet gantañ. Karet Doue da gentañ, ma ene Karet Doue da gentañ Disprizet madoù ar bed : milliget Disprizet madoù ar bed, N'int netra nemet ludu ha moged ; Ar pinvig eo neb a bed.\nPosté par Anne_blogue à 21:34 - Kantikoù - Cantiques - Commentaires  - Permalien [#]\nO ANNA MAMM MARI, HA GALON NI HO PED, DOH PEB DROUG GOUARNET NI, GROEIT MA VEM OLL SALVET. Anne, Mère de Marie, de tout coeur,nous te prions, garde-nous de tout mal, donne-nous le salut. (la bande son est en fin de page) 1. Joachim, Anna,um rejoeiset, reit zo deoh ur hrouèdur hep par, Ho merhig e zo benniget, dreist en oll dud zo ar en douar. Joachim, Anne, réjouissez-vous, vous avez une enfant incomparable, Votre petite fille est bénie entre toutes les femmes 2. Saùet ho penn... [Lire la suite]\nPosté par Anne_blogue à 19:58 - Kantikoù - Cantiques - Commentaires  - Permalien [#]\nTags : cantiques, kantikoù\nPasion hon zalver O soñjal en hon fec’hejoù, Jezuz er jardin stouet, A c’hwez ar gwad, a skuilh daeroù, E galon a zo rannet ! O Jezuz, dre ho soufransoù, Ho pezet ouzimp truez, Ha skuilhet en hon eneoù Gwir c’hlac’har ha karantez. O krediñ distan ar c’holer, Pilat a c’halv sourdarded, Ha gante, stag ouzh ar voger, Jezuz a zo skourjeet. War e benn, dre fars e lakont, Barroù spern da gurunenn, Ha dirakan e taoulinont, O c’hoarzin eus e anken. Pilat a ziskouez er stad-se Jezuz d’ar... [Lire la suite]\nPosté par Anne_blogue à 18:42 - Kantikoù - Cantiques - Commentaires  - Permalien [#]\nJezuz a lar dimp pediñ Savet eta, ma ene, Pignet betek tron Doue : Ar bedenn a roy deoc’h divaskell greñv, D’ho tougen, us d’an oabl, e lein an Neñv. 1. Jezuz a lar dimp pediñ Bepred kuit a zihan ; Outañ e fell din sentiñ Eurüs on pa bedan. 2. ‘Dal ma strink ar sklerijenn, E pedan d’ar beure ; D’an noz, en deñvalijenn, E pedan adarre. 3. Pediñ ran en ilizoù, ‘Tal an Aoter stouet, Oc’h adoriñ hon Aotroù A chom eno kuzhet. 4. Dalc’mat keit ha ma c’hellin, E pep oad, e pep... [Lire la suite]\nPosté par Anne_blogue à 18:32 - Kantikoù - Cantiques - Commentaires  - Permalien [#]\nITRON VARIA ROSTREN 1 - Mamm zantel da Zoue, Itron varia Rostren, Rouanez ar ger man, selaouet hon feden Digoret ho tivrec'h, digoret ho kalon Da rei d'ho pugale, ho pennoz, O Itron. 2 - O Gwerc'hez, rosen gaer, o fleuren vinniget, A zindan eur voden, eun amzer gozh zavet : war lavar Albert-Vraz, da greiz kalon ar goan, Er bloavezh trisek kant oc'h kavet aman. 3 - Gand ann denn gouiek-man, deuz klevet ar re goz, 'Save e-mesk ann drez, aman eur voden-roz : Hag enn pep kouls ar bla ar voden bepred... [Lire la suite]\nPosté par Anne_blogue à 18:26 - Kantikoù - Cantiques - Commentaires  - Permalien [#]\nAr purgator Allas ! ne c'houfe den kompren Pegen estlamm eo hon anken Hor pinijenn a zo kalet En an' Doue, hor sikouret ! Breudeur, kerent ha mignoned En an' Doue, hor selaouet ! En an' Doue, hor sikouret ! Soñjit en ho tad, en ho mamm, Er purkator e kreiz ar flamm Va mab, va merc'h, ah ! selaouet En an' Doue, hor sikouret ! Ni n'hellomp dre hor pedennoù Distan na berraat hor poanioù Doue ouzhomp ne selaou... [Lire la suite]\nPosté par Anne_blogue à 18:07 - Kantikoù - Cantiques - Commentaires  - Permalien [#]\nAnjelus, amzer ordinal hag amzer Pask - temps ordinaire et temps pascal\nAn Añjelus Ni ho salud gant karantez Rouanez ar sent hag an aelez, C’hwi a zo benniget, O pia ! Hag a c’hrasoù karget, Ave Maria ! Ra vezo benniget Jezuz, Ar frouezh eus ho korf evurus Kanomp gant an aelez, O pia ! E veuleudi bemdez, Ave Maria ! Ni ho ped, Maria, gwerc’hez c’hlan, Pa vezimp war hon tremenvan, Da c’houlenn ouzh Jezuz, O pia ! Deomp ur maro eurus, Ave Maria ! ANJELUS AN AMZER FASK Angelus du temps de Pâques Bezit laouen evit... [Lire la suite]\nPosté par Anne_blogue à 18:04 - Kantikoù - Cantiques - Commentaires  - Permalien [#]\nUr strollad kanañ evit deskiñ ha kanañ kantikoù Breizh. Un emgav divyezhek ur wech bep miz. Une chorale pour apprendre et chanter des cantiques de Bretagne Les rencontres, bilingues, chaque mois.\nKan an iliz\nLazoù kanañ - Chorales\nMignoned - Amis\nChadenn evit pediñ asambles\nBlog hébergé par CanalBlog | Mentions légales | Plan du site | Blog Musique créé le 27/10/2014 | Contacter l'auteur | Signaler un abus


patrimoine/Le Gouren/Ar gouren, ur c'hoari eus breizh\nAr gouren, ur c'hoari eus breizh\nChoari ar vro eo ar Gouren. A-hed ar chantvedoù eo bet choari an noblañs, ar vrezelourien hag hini al labourerien-douar. E penn kentañ an XXvt kantved e oa choazh ar sport pennañ e Breizh : choari an emvodoù da goulz al labourioù-douar pe penndañvez da geñver gouelioù ar pardonioù. Brudet ha doujet e oa ar re a gase ganto ar maout dar gêr.\nUr Sport eo deuet da Vezañ\nCheñch a ra pep tra hag ar gouren ivez : hiziv e vez aozet dre gevredadoù ha kluboù (ar skolioù gouren a vez graet anezho) Eno vez stummet ar chourenerien war dachenn ar sport : gourenadegoù a vez e broioù estren ha bep eil bloaz vez ar chourenadeg evit Europa.\nLiammet gant ar Sevenadur\nUr sport evel ar re all eo, met chomet eo stag ouzh sevenadur hengounel e bobl.\nBez e vez anezhañ e meur a chouel en diavaez, e pardonioù an hañv, asambles gant ar sonerezh, an dañsoù ha choarioù all.\nUr choari evit ar vugale\nCheñchet eo an doareoù etre ar gouren gwechall hag ar gouren a-vreman: ur choari evit an arvestouren a rae an heg an eil degile e-barzh o fark e-pad an ehan. Met ur choari eo atav, embreget gant ar vugale er skolioù, er chreizennoù dudiañ , er chlasoù dizoleiñ hag all...\nUr sport hag ur choari, un oberiantiz a gelenn penaos mestroniañ ar jestroù met ivez doujañ ouzh ar re all. Tal-ha-tal vez an dud hep bezañ taer an eil ouzh egile. Merchedigoù ha paotredigoù a choari a galon vat.


Posom Leadbeater - Wikipedia\nKerentiad : Petauridae\nGenad : Gymnobelideus\nPosom Leadbeater (Gymnobelideus leadbeateri) zo ur bronneg godellek a vev e Victoria (gevred Aostralia). Ar spesad nemetañ eo er genad Gymnobelideus.\nBevañ a ra e koadeier, etre 500 ha 1500 metr a-us live ar mor. An niver a bosomed Leadbeater n'hall ket kreskiñ kalz dre m'eo strizh tachenn-vevañ al loen (war-dro 3500 km²). Ouzhpenn-se en deus ezhomm da gaout gwez marv pe kleuz evit neizhiañ.\nE-keñver ment ha framm eo heñvel a-walc'h posom Leadbeater ouzh spesadoù all er c'herentiad Petauridae. Gris-gell eo, gant ur roudenn deñval a-hed e gein. Sklaeroc'h eo liv e gof. Evel posomed all Aostralia ez eus ur c'hodell, diaes da verzout, ouzh e gof hag a servij da reiñ bod d'an hini bihan. 135 gramm eo pouez etre posom Leadbeater ha 30 cm e hirder (al lost oc'h ober an hanter anezhañ). Eus holl izili ar c'herentiad Petauridae eo an hini nemetañ hep kroc'henenn etre e bavioù a-raok hag e bavioù a-dreñv.\nBerr eo prantad an dougen : 20 devezh d'ar muiañ. Ur c'holen pe zaou a vez ganet bewech ha lakaet kerkent e godell ar vamm ma kavont gwarez ha laezh e-pad tri miz well-wazh. A-hed ar bloaz (estreget miz Genver ha miz C'hwevrer) e c'heller gwelet ganedigezhioù.\nOberiant eo diouzh an noz ha bevañ a-stroll (4-8 hinienn : ur c'houblad hag o re vihan) en un neizh. Er c'hontrol diouzh an urzhaz sokial boutinañ e-touez ar bronneged eo ar barez a ren ar strollad. Tagañ a ra ar parezed all hag he merc'hed dezhi memes. Rak-se e vez kuitaet an neizh gant ur barez yaouank kalz abretoc'h eget gant ur par.\nAmprevaned (c'hwiled ha mirc'hi-raden) ha kevnid a vez diskoachet gant posom Leadbeater a-dreñv rusk ar gwez eukaliptuz. En em vagañ a ra ivez diwar ar sap pe danvezennoù produet gant plant hag amprevaned an takad. En nevez-amzer hag en hañv eo pourvezet-mat tiriad ar posom gant boued liesseurt. Er goañv e kav ur spesad mirc'hi-raden a gav goudor a-dreñv rusk Eucalyptus regnans. Ar varregezh-se da gavout proteinoù a-hed an amzer zo kaoz eus ar ganedigezhioù e kazi holl vizioù ar bloaz.\nPreizher pennañ posom Leadbeater eo ar c'haouenned.\nAdtapet diwar « https://br.wikipedia.org/w/index.php?title=Posom_Leadbeater&oldid=1654661 »\nKemmoù diwezhañ degaset d'ar bajenn-mañ d'an 30 Gou 2015, da 12:20.


Aerlu Arab Siria - Wikipedia\nAerlu Arab Siria\nSkoed ardamez Aerlu Arab Siria\nBanniel Aerlu Arab Siria\nAerlu Arab Siria (arabeg: القوات الجوية العربية السورية, Al Quwwat al-Jawwiyah al Arabiya as-Souriya), zo skourr nij nerzhioù lu Siria. Savet eo bet e 1948. An nerzhioù difenn douar-oabl a zo strollet en Nerzh Difenn Oabl Arab Sirian, rannet e div skourr re an aerlu ha re an tirlu.\nE fin an Eil Brezel-bed, ar Rouantelezh-Unanet ha Bro-C'hall a zilaosk ar Reter-Nesañ ha neuze Siria. E 1948 e vez krouet Aerlu Arab Siria goude ma vefe bet diplomet ar c'hentañ klasad blenerien kirri-nij eus skolioù ar Rouantelezh-Unanet. Ne vo ket implijet kalz an nerzh lu nevez krouet e-pad ar Brezel israelat-arab e 1948. Nebeut bombezadegoù a voe sevenet war nerzhioù lu Israel ha war trevadennoù 'zo. Un North American T-6 Texan a voe kollet dre tennoù ouzh an douar pa oa o tagañ Ayelet Hashahar d'ar 16 a viz Gouhere 1948. Unan all a vefe bet distrujet en oabl gant Morris Mann (o nijal en un Avia S-199) d'an 10 a viz Even.\nAerlu Arab Siria a embann e oa bet lazhet un nijer gantañ e-pad ar brezel. D'an 10 a viz Gouhere, un Harvard en defe distrujet un Avia S-199 bleniet gant Lionel Bloch.\nAdtapet diwar « https://br.wikipedia.org/w/index.php?title=Aerlu_Arab_Siria&oldid=1782340 »\nKemmoù diwezhañ degaset d'ar bajenn-mañ d'an 24 Gen 2018, da 17:05.


Setu echu ar skol ! Vakañsoù deuet mat evit an holl goude ur bloavezh ispisial-tre, ar pezh n’en deus ket miret ouzh izili Diwan da labourat start ha diorren raktresoù nevez...\nNe vo ket digoret ur skolaj Diwan en Il-ha-Gwilen e miz Gwengolo 2020 evel raktreset. Koulskoude e kendalc'ho Diwan hag an Departamant 35 da genlabourat evit respont d'ar goulenn sokial ha digeriñ ur skolaj en dazont.\nKevre Breizh, skourr Breizh Elen (European Language Equality Network), en deus savet un danevell evit Kuzul Europa war ar gwall ziforc’h stadet evit ar brezhoneg e-pad mare ar c’hleñved-red Kovid-19.\nBerzh gant an distro-skol e skol Diwan Plabenneg !\nE Diwan Plabenneg ivez e oa adkroget gant ar skol evit brasañ plijadur ar re vihan hag ar re vras.\nAozañ un distro a feson evit ar skolidi adalek digenfinañ an 12 a viz Mae\nDiwan a zo neuze o klask en em aozañ ar gwellañ posubl evit gellet digeriñ ar skolioù e sizhunvezh an 12 a viz Mae. Savet hon eus tri goulenn gant Anna-Vari Chapalain, renerez Rouedad Diwan.\nEnskrivañ 2020-2021 ar re 2ved\nDaoust hag e vimp holl yac'h goude ar gorventenn ?\nDeiziet e oa bet e vije bet aozet emvod-meur Diwan d’ar 25 a viz Ebrel e skolaj Plijidi. Abalamour da enkadenn ar c’horonavirus, n’hallimp ket derc’hel gant an deiziad-mañ. Amañ dindan avat e c’helloc’h lenn danevell...


Peoc'h - Wikipedia\nAr peoc'h a vez implijet evit mennegiñ un aer-gelc'h sioul pe habask e lec'h ma ne vez ket a drubuilhoù, a difreterezh pe a dabutoù. Gwechoù 'zo e vez priziet ar peoc'h evel ur pal kevredigezhel ha politikel.\nAr c'houlm gant ur skourr gwez-olivez er pigoz a zo un arouez brudet evit skeudennaouiñ ar peoc'h\nEr mitologiezh gresian e oa Eirene un doueezh o skeudenniñ ar Peoc'h.\n2 Ostilhoù hag aozañ doareoù evit ar peoc'h\n3 Peoc'h etrevroadel\n5 Liammoù diavaez externes\nEvit ar sokiologiezh ez eo ar peoc'h un emglev kenseurtiezh etre an holl dud o vevañ er gevredigezh. Ne dalvez ket n'eus ket a zivizoù er gevredigezh, met bep tro e vezont diskoulmet er sioulder hag en ur prederiañ, dreist-holl dre an eskemm.\nAr peoc'h etre ar broadoù a zo pal un toullad tud hag aozadurioù, evel m'eo bet KAB pe hiziv c'hoazh ABU.\nOstilhoù hag aozañ doareoù evit ar peoc'hAozañ\nE kerzh ar bloavezhioù ziwezhañ ez eus bet krouet un nebeut Skolioù-Veur a beoc'h, evel Skol-Veur evit ar peoc'h gant ABU, er Costa Rica (UPEACE), Skol-Veur ar peoc'h e Brasilia (UNIPAZ), pe Skol-Veur a beoc'h Namur, Kreizenn bedel evit ar peoc'h e Verdun.\nRoet e vez kentelioù hag aozet e vez eskemmoù gouiziegezhioù pe chemet gant ar pal ledanaat obererezhioù hiniennel pe a-stroll war pe evit ar peoc'h. An aozadurioù-mañ a ra gant an ekologiezh hollek, kement hag an ekologiezh diabarzh, sokial hag evit an endro. Ganto e vez kaoz ivez eus leuskel an traoù da vont evit mont er-maez eus kelc'hiad didermen ar veñjañs pe vendetta Elles intègrent aussi la notion de résilience, pour sortir du cycle infernal de la vengeance ou vendetta.\nUn toullad ANG anvet "denegour" a labour ivez evit ar c'henwerzh reizh, pe evit ma vefe muioc'h a justis, pe c'hoazh evit an adunvanidigezh etre ar bobloù ha neuze kempenn distrujoù ar gwallreuzoù naturel, ekonomikel, soudardel pe sokial. Evel Green cross, da skouer, bet krouet gant Mikhaïl Gorbatchev goude ar Glasnost ha fin URSS.\nNe c'hell bezañ tizhet ar peoc'h en ur bobl (pe e meur a hini) nemet gant un emzalc'h youlek a-berzh an holl. Ha dre-se eo ar peoc'h ur pal diaes-tre da dizhout. Ouzhpenn d'an holl aozadurioù-se ez eus paotred ha merc'hed gant ar spi e vo gweloc'h an dazont eget n'eo bet an amzer dremenet.\nAr peoc'h etre holl broadoù ar bed eo pal ar Broadoù Unanet.\nIstor an aozadurioù :\nUnaniezh etreparlamant, 1889\nBurev etrevroadel evit ar peoc'h, 1891\nLez tredeogiñ etrevroadel Den Haag, 1899\nAozadur etrevroadel al labour, 1919\nKevredad ar Broadoù, 1919 - 1946\nBroadoù Unanet, 1945\nLiammoù diavaez externesAozañ\nwww.irenees.net : Ul lec'hienn internet mammenn evit ar Peoc'h\nUr greizenn diellaouiñ ha klask war ar peoc'h hag an dizemglevioù\nAdtapet diwar « https://br.wikipedia.org/w/index.php?title=Peoc%27h&oldid=1738734 »\nDernière modification le 9 C'hwe 2017, à 22:40\nKemmoù diwezhañ degaset d'ar bajenn-mañ d'an 9 C'hwe 2017, da 22:40.


Journal de Renaud Camus, vendredi 17 août 2018\ncréée le samedi 18 août 2018, 11 h 24\nmodifiée le samedi 18 août 2018, 11 h 31Plieux, vendredi 17 août 2018, onze heures et demie du soir. Je n’arrive pas à comprendre et à décider si cette malédiction, l’effondrement de la parole, tient ~~ ~~~~ ~~~ ~~ ~~’~~~~~ ~~~ ~~~ ~~~~~~~~, ~~~ ~~’~~~~ ~~~~~~~~~~~. ~~~~~~ ~~~ ~~~~ effondrement de la parole ~~~ ~~~~~-~~~~~~~ ~~~ ~~~ ~~~~~~~ à ~~~~ égard, ~~~~ ~~~ ~~~~~ ~~~ ~~~~~ ~~~~~~ ~~’~~~~~~~~~~~~ ~~~~~ ~~~ ~~~~~~~~ — ~~’~~~ ~~~ ~~~~~~~~~~ ~~~ ~~~~~~~ ~~~ ~~~ responsabilité de cet ~~~~~~~~~~~~~ ~~~ ~~~~~~~~, ~~~ ~~~ ~~~~~~ ~~~~~~~~~~~ ~~~~ ~~~ ~~~~ ~~~~~, ~~~ ~~~~ (~~~~~~ ~~~~ ~~~~~ ~~~~~~~~~~~~~~~, ~~~ ~~~~~~~~~~~ ~~~~~~~~~~, ~~~~~~~~ ~~~~~~~~ ~~ ~~~~ ~~~~~~, ~~~~ ~~~~~ ferait désirer brusquement ~~~~~~~ ~~~~~ ~~~~~ ~~~~~ ~~~~…), ~~~ ~~~~~ ~~’~~~ ~~’~~ ~~ ~~~ ~~~~ ~~~ ~~~~~~~ ~~’~~~ ~~~~~~~~~~~ ~~~~~~~~ ~~~ ~~’~~~~~, ~~~ ~~~~~ ~~~ ~~~ ~~~~~~~~~~~~~~~, ~~~~~ ~~~ ~~’~~~~~~~~~~~, de l’être, du sujet, ~~~~~~ ~~~~~ ~~~ ~~~~~~~~~~~~~ ~~~ sujet.\nIl ~~~~~~~ ~~~~ ~~~~ ~~~~~, ~~~ ~~~~~~~~ ~~~~~ ~~~~~~~~~ ~~~ ~~’~~~ ~~~~~ ~~~~~~~~ (~~~~ ~~~~~ ~~’~~~~~~~~ ~~~~~~~~~), ~~~ ~~~~~~~ ~~~’~~~~ ~~~~~ faire quelque chose ~~~~~ ~~~’~~~~ ~~~ ~~~ ~~~~~~~~ ~~~~. ~~~~, ~~’~~~~~~~~. ~~~~~~~ ~~~~~ ~~~ ~~~’~~~ ~~~~. ~~~~~~~ ~~~~~~ ~~~~~ ~~~ ~~~’~~~~~ ~~~~. ~~~~~~~ ~~~~~~ ~~~~~ ~~~ ~~~’~~~ ~~~~. Me ~~~~~~~ fait ce qu’il ~~~~. ~~~~~~~~ ~~~~~~ ~~~~~ ~~~ ~~~’~~~ ~~~~, ~~~~~ ~~~~~, ~~~ ~~~ ~~~~~ ~~~~~~~~~. ~~~ ~~~ ~~~~~~~~~ ~~~~~~ ~~~~ ~~~~~~~~ ~~’~~~~~~~ ~~~~~. ~~~~~ ~~~~~~, ~~~~~ ~~’~~~~~~~~~, ~~~~~~~ ~~~ moi, les gens ~~~ ~~~~~ ~~~~~~~~~~~ ~~~~ ~~~ ~~~’~~~~ ~~~~~~~, ~~ ~~~ ~~~~~~ hallucinant.\nJ’ai ~~~~~ ~~~~~ ~~~ ~~~~ ~~~ ~~~~ ~~~~~~~~ ~~~~ ~~ ~~~~~~~ ~~~ ~~~~~~ ~~~ ~~~~, ~~~~~ ~~~~, qui ne m’a ~~~~~~~ ~~~~~~ ~~~ ~~~~, ~~~~ ~~~~~ ~~~ ~~~~~~~~, ~~~ ~~~~, ~~~~~ ~~~~~~~~, ~~~ ~~ ~~ ~~~~~ ~~~~~, ~~’~~~~~~~~, ~~~~~ ~~~~~ ~~~~~~~~~ (~~~ ~~~ ~~~~ ~~~ ~~~~~~~~~~~ ~~~~~ demandé, pour le ~~~~~…), ~~~’~~~ ~~~ ~~’~~~~~~~~ ~~~~~~ ~~~~~~, ~~~~~ ~~~~~~ ~~~ ~~~~~ ~~~~~~~ — ~~~~~ ~~~~~~~~~ ~~~~~~~~~~, ~~~~~~ ~~~~~~~~~~~~, ~~. ~~~~~ ~~~~~, ~~~~ ~~~~~~~~, ~~~~~~~~~~~~ ~~’~~~~~ ~~~~~ mille euros pour un livre ? ~~’~~~~ ~~~~~ ~~~~~~ ~~~~~~~~~~~ ~~~~~~ ~~~~ ~~~ ~~~~ ~~~~~~ ~~. ~~~~~ ~~~ ~~~~ ~~~~~~ ~~~~~~~ ~~ ~~~ ~~~~~~~~~~~. ~~~ ~~~~ ~~~~~ ~~~~ ~~. ~~~~~ ~~ ~~~~ ~~~~~~~~~, et moi pas (~~~ ~~’~~~ ~~~~~~ ~~~~ ~~~~~~~~). ~~~ ~~’~~~~ ~~~~ ~~~~~~’~~ ~~. ~~~~~~~~~~ ~~~~~ ~~~ ~~~~~~~~~, ~~ ~~~~~~ ~~~~~~, ~~~’~~~ ~~ ~~~ ~~~~~ ~~~ ~~~~~~~~~ ~~~ ~~~ ~~~~~ ~~~~~~ que moi en ~~~~~ (~~~~~ ~~~~~~~~~~). ~~~~~ ~~~~~~ ~~~ ~~~~~~~ ~~~~~~~~~~~ ~~~~~ ~~~~ ~~~~~-~~~ ~~~~~ ~~~~~~~, ~~~~~~ ~~~ ~~~~ ~~~~~~~~, ~~~~~ ~~~~~~~ ~~~~~ ~~~~~~~~ ~~ ~~~ ~~~~~~~~~ ~~~~~ ~~~ ~~~~, qui ne vous ~~ ~~~~~ ~~~~~~~~, ~~~’~~~ ~~~ ~~~~ ~~~~~~~~ ~~~~~~ ~~~~~~, et ~~~ ~~~~ ~~~ faire ?\nLe ~~~~~~~~~~ ~~’~~~ ~~~~~~~~~ ~~~~~~~~~ ~~~ ~~~~~~~~ ~~’~~~~~~~ ~~~~~~~~~~~~~~ ~~~~~ ~~~~ ~~~ ~~’~~~~~~~~ (~~ lui non plus ~~~ ~~’~~~ ~~~~~ ~~~~~~~~) ~~~~ ~~~ ~~~~~~ ~~~~~ ~~~~~ ~~~~~~ ~~~~~~~ ~~~~~ (~~~~~~ ~~~~~~~~~~~~, ~~~~~ ~~~~~~~~~ ~~~~~~~~~~, ~~~ ~~~~~~ ~~~ ~~. ~~~~~ ~~~~~, ~~~~~~~~~~~~ ~~’~~~~~ ~~~~~ cent euros pour un ~~~~~~~~ ~~~ ~~~~~ ~~~ ~~~~~ ~~~~~~ ~~~~~~~ ? ~~~ ~~~~ ~~~~~ ~~~~ ~~. ~~~~~ ~~~~~ ~~ ~~~~ ~~~~~~~~~, ~~~ ~~~~ ~~~~ (~~~~~~~~~~~~~~~~)). ~~~ ~~~~~~~~~ ~~~~~~~~~, ~~ ~~~ ~~~~~~ de l’envoi d’un ~~~~~~~~ ~~~~~~~~, ~~’~~~~~~~~, ~~ ~~~~~ ~~~~~~~~~, ~~~~ ~~~~~~~~~ ~~~ ~~~~~~~~~~~ ~~~~~~~~~~~, ~~~~~~~~~, ~~~~~~~~~~, ~~~~~~~ ~~’~~~ ~~~~~~~~ ~~~~~ ~~~ ~~~~~~~~~ ~~ ~~~~~~~~~~ d’Autant ~~~ ~~~~~~~~ ~~~ vent ; ~~~, en effet, autant ~~~ ~~~~~~~~ ~~~ ~~~~~ — ~~~ ~~~~ ~~’~~~~~~~~ ~~~~ ~~~ ~~~~~~~~~~ ~~~ ~~~ ~~~~~~~~~ ~~~~~~ ~~~ ~~~~~ ~~~~~~~~~ ~~~ ~~~~~~~ ~~~~~~~~ (~~~ ~~’~~ ~~~~ ~~~~~~~ ~~~~~~~~~~ ~~~ premier (mais l’a ~~~~~~~~~~ publié)).\nPlus ~~~~~~~~ ~~~~~~~ : ~~’~~~~~~~~~ ~~~ ~~~~~~~ ~~~~~~~, ~~~~~ ~~~~~~~ ~~~~~~~~~~~~ ~~~ ~~~~~~~~~~~, ~~~ ~~~~~~~~ ~~~~~~~~ ~~~~~~~~. ~~’~~~ ~~~ ~~’~~~~~~, ~~~~~~ ~~~~~~ ~~~~~~~~, ~~~~~ ~~~~~~~~~~~, ~~~ ~~~~~~~ qu’ils vont me ~~~~~~ ~~~~~~~~~ ~~~~ ~~~~~~~~~~~. ~~’~~~ ~~~ ~~~~~, ~~~~~ ~~~~~~~~~~~~, ~~~ ~~’~~~~~~~~ ~~~’~~~ ~~~ ~~~~~~~~~~~, ~~~~~ ~~~~~~~ ~~~ ~~~~ ~~’~~~ ~~~~~~, ~~~~~~ ~~~~~~~~~~ — ~~~ ~~~ ~~~ ~~~~~~~~~ jamais. L’autre n’a ~~~~~~~ ~~~~~~~ ~~~ tout.\nJe ~~’~~~~~~~~~~ ~~ ~~~ ~~~~~~~~ ~~~ ~~~~~~~~~~. ~~~~ ~~~~~, ~~~~~ ~~~~~~~~, ~~’~~~~~~~~ ~~~’~~~~~ ~~~ ~~’~~~~~~~~ ~~~ ~~~~~ ~~~~~ ~~~~ ~~~~~~~~~~~~~~ ~~~~~~~~~~. Rien.\nOn ~~’~~~ ~~~~~~~~~ pas.\nMoi-même, sur ce ~~~~~~, ~~~ ~~~~~ ~~~~~-~~~~~ ~~~~ ~~~-~~~~~~~ ~~~ ~~~~~~ ~~~~~~~~~, ~~~ ~~~~ ~~~~~. ~~~~~ ~~~~~~ presque, ~~~ ~~~ ~~~~~~~. ~~~~~~~ ~~~~ ~~~~~~, ~~~~~~~ ~~~~ ~~~~~~~, ~~~ ~~~~~~~ ~~’~~~~~~ la voir en ~~~~~~, ~~~ ~~~ ~~~~ ~~~~ ~~~~~~~ ~~~~~ pourquoi ~~~~, ~~~~~-~~~~~, ~~~~ sait ? ~~ ~~~ ~~~~~~~ ~~~ ~~’~~~ ~~ ~~~~ ~~~~~ ~~~~~~~ ~~~~~~~~~~ ~~’~~~~~~ ~~~ ~~~~~~ : ~~~~~~~~~~~~~, ~~~~~~ que je n’ai ~~~~ ~~’~~~~~~~ ; ~~~~~~~~~~~~~, ~~~~~~ ~~~~ ~~~ ~~’~~~ ~~~~ ~~~ ~~~~~~ ; ~~~~~~~~~~~~~~, ~~~ ~~~~~~~~~~~~~~~, ~~~~~~ ~~~~ ~~~ ~~~ ~~~~~ ~~~~ ~~~~~~~~ ~~~ ~~~ ~~~ ~~~~~~, ~~~~ ~~’~~~ ~~~~~~~~ des transports en ~~~~~~~, ~~~ ~~~~~~, ~~’~~~~~~, ~~~ ~~~~~~~, ~~~~ ~~~ ~~’~~~~~ ~~~~~~~~ ~~~’~~~ ~~~~~~~~, ~~~ ~~~~~~~, ~~~ ~~~~ ~~~~~~~ ~~~ ~~~~~~ ~~~ ~~~~~~~~ ~~~ ~~~~~~~ ~~~ ~~~~ ~~ ~~~~~~, ne serait-ce que ~~~~~~~~~~~~~~~. ~~~~~~~~~ ~~~~, ~~~~~ ~~~~~~~~~ ~~~~ ~~~ ~~~~~ ~~~ ~~’~~~~~~~~ ~~~~~~~ ~~~ ~~~ ~~~~~~, ~~~ ~~~~~ ~~~~~~~, ~~~~~~~~~~~, ~~~~~~~ ~~~~~~~ ~~~ “~~~~~~~~~~” ~~~~~~~~~~~, ~~’~~~ ~~~~~~~ ~~~~~~~~ ~~~~~-~~~~~~, que confirme, comme ~~~ ~~~~~~~ ~~~~ ~~~~~~~~~, ~~~~~~~ ~~~~~~~~~~~ ~~~ ~~~~~~ ~~ ~~~ ~~~~~~~~~~~, ~~~ ~~~~~~~~, ~~~ ~~~~ ~~’~~~~~~~~ ~~~~~~’~~ ~~~~~~~, ~~~ ~~~~ ~~~~~~ ~~~~~~~~~~, ~~~~~ ~~~~~~~~~ ~~~ ~~~~~ ~~~~~~~~ que les nôtres ~~ ~~’~~~~~~~ ~~~ ~~~ ~~~~~~~~~, ~~~~ ~~~ ~~’~~~ ~~~~~~ ~~~~~~ ~~ ~~~ ~~~~~ ~~~~~~~~ ~~~ ~~~~~~~~~~~ ~~~ ~~~~~~~~ ~~~~~-~~~~~~. ~~’~~~~~~~~~, come ~~~ ~~~~~~ ~~~ it, ~~’~~~ ~~~~~~ un certain préjugé ~~~~~~~ ~~~ ~~~~~~, ~~~~~ ~~~ ~~’~~ ~~~~ ~~~~~~~~~ ~~~’~~~~~ ~~~ ~~~~~~~~ ~~~~~ ~~~~ ~~~~, ~~ ~~~~~~ ~~’~~~~~~-~~~ ~~~~~~~, ~~ ~~~ ~~~~~~~~ ~~~~~~~~~~~~~~ ~~~~~~~~~~~. ~~~~~ ~~’~~~~ ~~~~ ~~~ seule, loin de ~~~. ~~~~~ ~~~~~~~~~~ ~~~~~ ~~~~~~~~~~, ~~~~~~~~~~~ ~~~ ~~~~, ~~~~ ~~~ ~~~~~~~~~~~~ ~~~~ ~~~~~~~~~~~~ ~~~~~~ ~~’~~~~~ ~~~~~~~ ~~~ ~~~ ~~~~~~~~, ~~~ ~~~~ ~~’~~~~~~~ ~~~ ~~~~~~~~~~~ ~~~~~~~~~~ ~~~~ ~~~~~ vivions, à Montparnasse ~~~~~ ~~~~~, ~~~ ~~~~~~~~~ ~~~~. ~~~ ~~~~~~, ~~~~~~ ~~’~~~~~~~~~, ~~~~~~~ : ~~~ ~~~~~~~~~~~~~~ ~~~~~~~~ ~~~~~~~~~~~~~ ~~~ ~~~ ~~~~~~~~ ~~~~~~~ ~~~~~~~~~~~~~~~~ ~~~~~~~~~~ ~~’~~~ ~~~~~~~~~ ~~~~~~ ~~~~~ ~~~~ ~~~~~~ — mais ce sont ~~~ ~~’~~~~~~~ ~~~~~~~, ~~~~ ~~~~~ ~~~~~~~~~~~~ ~~~~~ ~~’~~~~~~~ ~~~~~~, ~~~ ~~~~~ ~~~~ ~~~ ~~~~~~~~ ~~~~~~~ ~~~~~~~~~~~~~~~ française…\nEt ~~~~~ ~~~ ~~’~~~ ~~~~~~~ ~~~~ ~~ ~~~ ~~~~~~ ~~~~ ~~’~~~~~~~ aller la voir ~~~ ~~~~~~, ~~~’~~~~~ ~~’~~~~~~~~…\nvoir l’entrée du vendredi 17 août 2018 et ses 6 images dans Le Jour ni l’Heure


Sonata - Roman, poésie, littérature, écrits - Kristian Brisson, Mouladuriou Hor Yezh\n> Livres en breton >Roman, poésie, littérature, écrits>SONATA IN E.MINOR\nNils ha Swen. Penaos anavezout an eil diouzh egile ? Padal e c'hello ar re dostañ outo dielfennañ a-wechoù perzhioù-sioù ? - e daoulagad sklaer an eil pe e daoulagad teñval egile.\nNa pa vefe bet start ha kreñv al liammoù etre an daou vreur gevell adalek o bugaleaj tener e c'hoarvezo alies ganto mont disparti-krenn war an h entoù a vo tonket dezho bale warno. Koluskoude e tremeno ur vezañs en o buhez ha ganti e savo freuz ha reuz hag a c'hellfe treiñ da gasoni, allas !...


Broioù al Liger - Wikipedia\nrannvro melestradurel Bro-Frañs\n(Adkaset eus Pays de la Loire)\n3 757 600 ann. (2017)\n47° 12′ 41″ Norzh\n1° 31′ 31″ Kornôg / 47.2113, -1.5252\nLiger-Atlantel, Vande, Mayenne, Sarthe, Maine-et-Loire\nBroioù al Liger pe Pays de la Loire (hervez an anv ofisiel) zo unan eus rannvroioù Bro-C'hall, krouet gant ar gouarnamant gall e 1955, war-lerc'h ur rannvro velestradurel krouet e 1941. Pemp departamant zo bodet enni : Maine-et-Loire, Sarthe, Mayenne, Vande ha Liger-Atlantel. Da lavarout eo emañ e-barzh ar memes rannvro:\nlodenn greisteiz Breizh,\nar proviñsoù gall Anjev (departamant Maine-et-Loire hiziv) ha Maine (departamantoù Mayenne ha Sarthe bremañ),\nlodenn gwalarn Poatev, gant departamant ar Vande.\n1 Orin ar rannvro\n2 Brudañ ar rannvro\n2.1 Klask gwrizioù Broioù al Liger en Istor\n2.2 Broioù al Liger war ar c'hirri-tan\n3 2018 : ur gêriadenn tennet digant Broioù al Liger evit he lakaat er Rannvro Breizh\nOrin ar rannvroAozañ\nE-pad an Dispac'h Gall, d'ar 4 a viz Meurzh 1790 e voe rannet Breizh e pemp departamant : Morbihan, Finistère, Côtes-du-Nord, Ille-et-Vilaine ha Loire-Inférieure.\nE 1941 e voe krouet div rannvro gant an dekred Pétain-Darlan :\nur rannvro Bretagne, hep al Loire-Inférieure\nha rannvro al Liger, Añje he c'hêr-benn, gant al Loire-Inférieure met hep ar Vendée ha gant an Indre-et-Loire.\nEr bloavezhioù 1960 ha 1970 e teu da vezañ ur rannvro velestradurel hep goulenn meno ar geodederien nag hini an dilennidi.\nBrudañ ar rannvroAozañ\nSkoed ardamez Broioù al Liger\nBroioù al Liger a vije ar rannvro c'hall hag a zispign ar muiañ evit en em vrudañ. (Daveoù a vank) Ur skoed ardamez zo bet krouet, met n'en deus reizhegezh istorel ebet. N'eus ket pell ez eus bet ijinet ul logo nevez ivez.\nKalz burutelladennoù zo diwar he c'hont. Ar gevredigezh, Breizh Adunvan, a stourm evit adunvaniezh Breizh abaoe ar bloavezhioù 1970.\nAn diversivie eo anv he c'houlzad ziwezhañ, diwar-benn liested ar rannvro. Luadennoù zo bet ijinet diwar-benn annezidi nevez ar rannvro, ar re diversiviens. Kaoz zo eus ur c'hleñved nevez : al ligériose.\nLogo nevez ar rannvro\nKlask gwrizioù Broioù al Liger en IstorAozañ\nAr proviñsoù gall ha broioù al Liger.\nHervez darn e oa dija eus Broioù al Liger en amzer ar C'halianed: \nBroioù al Liger war ar c'hirri-tanAozañ\nAbaoe m'eo kemmet ar plakennoù kirri-tan e vez lakaet arouez rannvro Broioù al Liger war girri Bretoned Bro-Naoned, met ingalet ez eus bet ivez gant emsaverien pegsunioù war skouer reoù rannvro Breizh da begañ war-c'horre.\n2018 : ur gêriadenn tennet digant Broioù al Liger evit he lakaat er Rannvro BreizhAozañ\nD'an 1 a viz Genver 2019 e vo staget tennet La Lamberdais digant ([ https://www.ouest-france.fr/pays-de-la-loire/mouais-44590/mouais-la-lamberdais-va-devenir-bretonne-6035153?utm_source=dlvr.it&utm_medium=facebook]).\nFrançois Lebrun, Histoire des Pays de Loire, éd. Privas, coll. Univers de la France, 1972. Abaoe 1972 eta e vez klasket brudañ ar broioù-se.\nLec'hienn ofisiel Broioù al Liger\nLec'hienn Breizh Adunvan\nur blog anvet BRO-NAONED = BREIZH\nur blog diwar-benn al ligériose\nLec'hienn ar stroll 44=BZH\nBrezel etre Breizh ha Pays de la Loire, hervez ar gazetenn ouest-France\nAdtapet diwar « https://br.wikipedia.org/w/index.php?title=Broioù_al_Liger&oldid=1913606 »\nDernière modification le 20 Her 2021, à 18:56\nKemmoù diwezhañ degaset d'ar bajenn-mañ d'an 20 Her 2021, da 18:56.


Kastell Trevare - Wikipedia\nKastell Trevare, gwelet eus tu ar c'hreisteiz\nEmañ Kastell Trevare e kumun Sant-Wazeg, e departamant Penn-ar-Bed ha e Bro Gerne.\n2 Ar c'hastell\n3 Al liorzh, Sant Huber ha moc'h gouez: ul lid d'ar chase\nGraet e vez anezhañ Maner Trevare ivez ha lesanvet e vez ar Maner Ruz (abalamour da liv ruz ar mogerioù brikennoù).\nSavet e voe etre 1893 ha 1907, ouzh tor Roc'h an Aotrou, er Menez Du, gant an tisavour Walter-André Destailleur evit James de Kerjégu, ur politikour genidik eus Sant-Wazeg a voe kannad ha prezidant ar c'huzul-departamant. Fellout a rae da hennezh lakaat sevel war e zouaroù ur savadur a vije ennañ an holl aezamantoù a oa en e amzer : tommerezh kreiz, dour tomm e pep lec'h en ti, privezioù, saverez... Mervel a reas nepell goude ma vije echu al labourioù, e 1908. D' e verc'h hag e vab-kaer e tremenas ar c'hastell met ul lec'h vakañsiñ e oa evito ha biskoazh ne voe tud o vevañ ennañ ingal e gwirionez.\nE 1941 e voe ac'hubet ar c'hastell gant ofiserien alaman, a chomas o lojañ ennañ a-hed an Eil Brezel-bed. Bombezet e voe gant kirri-nij Royal Air Force (aerlu ar Rouantelezh-Unanet) d'an 30 a viz Gouere 1944.\nDilezet e voe goude ar brezel. Adprenet e voe gant kuzul-departamant Penn-ar-Bed e 1968. Tamm-ha-tamm eo bet adkempennet ar c'hastell hag al liorzh tro-dro, abaoe.\nUl lodenn eus ar c'hastell\nAr c'hastell, gwelet eus tu an hanternoz\nSavet eo bet ar c'hastell gant greunit Kersanton ha gant brikennoù. E 1904 e oa bet dibabet da vezañ kinniget e diskouezadeg hollvedel Chicago. Abaoe 2009 emañ war roll ofisiel ar monumantoù istorel ar c'hastell, ar chapel, lojeiz an implijidi, ar marchosi, hag an atant arnodel zo stag outañ. Ne c'haller gweladenniñ nemet ul lodenn eus ar c'hastell ha degemer a ra diskouezadegoù ingal.\nAl liorzh, Sant Huber ha moc'h gouez: ul lid d'ar chase[kemmañ | kemmañ ar vammenn]\nPoulloù dour liorzh an azginivelezh gant ar pemoc'h gouez en e gustod\nFeunteun Sant Huber en hanternoz d'ar c'hastell\nEmañ al liorzh 170 devezh arat war roll al « liorzhoù heverk » . abaoe 2006. Savet e oa bet evit reiñ ton d'ar chase. Un tem a zeu en-dro ingal a-hed an alezioù. Ijinet e oa bet diwar batrom liorzhoù ar 17 vet hag an 18 vet kantved. Sant Huber patrom ar chase a zo gouestlet ur chapel dezhañ met ur feunteun ivez e kreiz al liorzh en hanternoz d'ar c'hastell.\nEl liorzh doare an azginivelezh e kornog ar chapel e kaver ivez poulloù dour gouestlet d'ar chase, ur pezh pemoc'h gouez en e gustod a-us dezho. Ar chase a zeu en dro c'hoazh gant delwennoù ar vugale mistri chas. Ar fabrikoù a oa stalioù labour evit al liorzhourien gwechall zo bet adkempennet evit bezañ ul lodenn eus al liorzh gant ur feuntenn hag ul lamm dour. Beolioù ha feunteunioù e leizh a zo a-hed alezioù al liorzh Meur a liorzh disheñvel a weler war an domani. Ul liorzh italian gant e boull dour, liorzh al lamm dour e lec'h ma oa ar fabrikoù gwechall, ar park mod saoz gant dastummadegoù plant a zegas brud d'al liorzh,Rhododendron, Camellia, Fuchsia, Hydrangea da skouer. E reter ar c'hastell zo bet savet liorzhioù modern diwezhatoc'h, evel al liorzh «Bleiz pelec'h maout?, ur seurt milendall gant plant savet en dro d'ur bleiz kuzhet a-dreñv ur speurenn goad. A-hed ar bloaz e vez diskouezadegoù war domani Trevare, tro dro d'ar plant evel just met ar vuhez arzel dre vras ivez.\nFeunteun ar Fabrik\nChapel Sant Huber\nLiorzh an Azginivelezh\nlGourenerion e gourliorzh ar c'hastell\nDomani Trevare, e lec'hienn Chemins du patrimoine en Finistère (e galleg hepken)\n↑ E galleg e skriver peurliesañ "Trévarez", met n'eus Z ebet er stumm orin brezhonek, a oa skrivet « Trevaray » e 1426. Diwar levezon ar stumm gallek e kaver an daou stumm Trevare ha Trevarez er skridoù brezhonek. Trevare eo ar stumm erbedet gant Ofis Publik ar Brezhoneg ()\n↑ Ministère de la Culture, base Mérimée, PA00090415 ha IA29000217\n↑ Ministère de la Culture, base Mérimée, Notice IA29000217\nAdtapet diwar « https://br.wikipedia.org/w/index.php?title=Kastell_Trevare&oldid=1898483 »\nKemmoù diwezhañ degaset d'ar bajenn-mañ d'an 22 Meu 2021, da 10:20.


Lammoù-dour an Iguazú - Wikipedia\nLammoù-dour an Iguazú\nLammoù-dour an Iguazu (pe Iguassu, pe Iguaçu), anavezet e portugaleg evel Cataratas do Iguaçu, hag e spagnoleg evel Cataratas del Iguazú, a zo lammoù-dour war ar Stêr Iguazu a ra an harzoù etre stad Paraná e Brazil ha proviñs Misiones en Arc'hantina. Adal al lammoù-dour e komzer eus Iguazu Izel pe Uhel.\nLammoù-dour an Iguazu gwelet eus Brazil\n2 Monet di\n3 Lammoù-dour an Iguazu hag ar re all\nLammoù-dour an Iguazu\nN'eo ket ul lamm-dour met 275 a zo, a-hed 2.7 km eus red ar stêr Iguazu.\nUnan anezho, anvet Garganta del Diablo pe Garganta do Diabol (Korzailhenn an Diaoul, e brezhoneg), zo dezhañ stumm un U, 82 metrad uhelder, 150 metrad ledander, ha 700 metrad hed. An hini souezhusañ eo, ha hennezh a verk an harz etre Arc'hantina (80%) ha Brazil (20%).\nGwenodennoù da dostaat\nMont a c'haller d'al lammoù-dour adalek div gêr a bep tu dezho:\nFoz do Iguaçu e Paraná, Brazil\nPuerto Iguazú, en Misiones, Arc'hantina,\nhag ivez adalek Ciudad del Este e Paraguay, en tu all d'ar stêr Parana dirak Foz do Iguaçu.\nLammoù-dour an Iguazu hag ar re allAozañ\nGwelet eus ur c'harr-nij e tu Arc'hantina\nLammoù an Iguazu\nGarganta del Diablo ("Korzailhenn an Diaoul")\nLamm-dour ha touristva brazilian\nAdtapet diwar « https://br.wikipedia.org/w/index.php?title=Lammoù-dour_an_Iguazú&oldid=1865972 »\nDernière modification le 16 C'hwe 2020, à 23:04\nKemmoù diwezhañ degaset d'ar bajenn-mañ d'an 16 C'hwe 2020, da 23:04.


Pajenn:Caer - Pevar Aviel.djvu/74 - Wikimammenn\nPajenn:Caer - Pevar Aviel.djvu/74\nPareans eun den lor. Distro da Gapharnaum ha pareans eun den seizet. (S. Vaze, VIII, 2-4 ; IX, 1-8 ; S. Marc, I, 40-45 ; II, 1-12 ; S. Lucas, V, 12-26).\nEpad mad edo Jesus en eur gear, eun den goloet a lorgnez he velas hag a dosteas en eur bedi. Hen adori a reas, pleget he c’hlin ha stouet he benn d’an douar, hag e lavaras : « Ma fell d’ehoc’h, Aotrou, e c’hellit va fura deuz va lorgnez. » Jesus, o kemeret truez outhan, a astennas he zorn, a douchas outhan hag a lavaras : « Me a fell d’in, bez puret. » A veac’h m’hen doa comzet, al lorgnez a dec’has diouthan, hag o oue pare. Jesus he gassas kuit dioc’htu en eur lavaret d’ezhan gourdrouzus : « Taol evez e lavarfes netra da zen ; mes kea, en em ziscuez da brins ar veleien ha kinnig, en abeg d’as purerez, ar pez hen deus gourc’hemennet Moyses, evit ma servicho d’ezho da desteni. »\nMes hen, pa ’z eas kuit, a en em lakeas da incanti ha da vruda ar pez a ioa c’hoarvezet, en hevelep doare ma ne c’nelle ket Jesus mont a-vel d’an holl en eur gear bennag eb na deuje calz tud da en em zestum dirazhan evit he zilaou ha beza pareet deuz ho fallenteziou. Mont a ranke kuit hag en em denna el lec’hiou distro evit pedi. Goulzgoude, strolladou tud a deue d’he gaout euz a beb leac’h.\nAdtapet diwar « https://br.wikisource.org/w/index.php?title=Pajenn:Caer_-_Pevar_Aviel.djvu/74&oldid=168862 »\nKemmoù diwezhañ degaset d'ar bajenn-mañ d'an 16 C'hwe 2021, da 11:37.